Summary: حیدرآباد کی نشانی پکا قلعہ کا مرکزی گیٹ منہدم ہوگیا ہے۔ محکمہ آثار قدیمہ کا کہنا ہے کہ یہ واقعہ 18ویں صدی میں بنائے گئے اس قلعے کی مرمت کے دوران پیش آیا اور تحقیقات میں معلوم کیا جائے گا کہ آیا یہ کسی کی غفلت کا نتیجہ تھا یا حادثہ۔

حیدرآباد کا پکا قلعہ: صدیوں پرانی اس نشانی کا دروازہ مرمت کے دوران منہدم

سندھ کے سابق دارالحکومت حیدرآباد کی نشانی پکا قلعہ کا مرکزی گیٹ منہدم ہوگیا ہے۔ محکمہ آثار قدیمہ کا کہنا ہے کہ یہ واقعہ دوران مرمت پیش آیا ہے اور تحقیقات میں معلوم کیا جائے گا کہ آیا یہ کسی کی غفلت کا نتیجہ تھا یا حادثہ۔ سندھ کے دوسرے بڑے شہر حیدرآباد کا پکا قلعہ (جسے سندھی میں پکو قلعو کہتے ہیں) وسطی شہر میں موجود ہے جس کے سامنے یہاں کا قدیم بازار کئی کلومیٹر تک پھیلا ہوا ہے۔ اسے 18ویں صدی میں اس وقت تعمیر کیا گیا جب یہ شہر اس نام سے وجود میں آیا تھا۔ سردار علی شاہ کے مطابق ان کے محکمے نے دیواروں کے ساتھ اس دروازے اور میروں کے ’حرم‘ کی  بحالی کا کام شروع کیا تھا۔ ’گذشتہ روز مرکزی گیٹ گرنے کا واقعہ حادثاتی طور پر ہوا ہے یا اس میں غفلت ہے، اس کی تحقیقات کے لیے کمیٹی بنائی گئی ہے۔‘ حیدرآباد کے اس قلعے کی صورتحال تالپور دور حکومت میں خستہ ہونا شروع ہوگئی تھی جس کا پتا خود انگریز فوجی افسران اور سیاحوں کی تحریروں سے ملتا ہے۔  الیگزینڈر برنس لکھتے ہیں کہ حیدرآباد کی آبادی 20 ہزار تھی۔ ’لوگوں کی اکثریت جھونپڑیوں میں رہتی ہے جبکہ امیر کا اپنا گھر بھی عام سا ہے۔ قلعہ ایک پہاڑی پر بنا ہوا ہے جس کے چاروں اطراف 10 فٹ اور 8 فٹ گہری کھائی ہے۔ قلعے کے اندر داخل ہونے کے لیے لکڑی کا پل بنا ہوا ہے۔  ایڈورڈ لکھتے ہیں کہ قلعے کے وسط میں ایک بڑا ٹاور ہے جس سے چاروں اطراف پر نظر رکھی جاسکتی ہے۔ یہاں خزانہ رکھا جاتا تھا جس کی مالیت ’20 ملین سٹرلنگ سے کم نہیں تھی۔‘ وہ کہتے ہیں کہ شہر میں چھوٹے پیمانے پر تجارت ہوتی ہے جو صرف اس شہر کی کھپت کے مطابق ہے۔ ان کا کہنا تھا کہ ذوالفقار علی بھٹو کے دور حکومت میں یہاں کے رہائشیوں کو لطیف آباد میں متبادل جگہ فراہم کی گئی تھی جن میں سے کچھ لوگ وہاں گئے اور اکثریت واپس آگئی۔ ’موجودہ وقت بھی حکومت سندھ انھیں دوبارہ متبادل جگہ فراہم کرنے کے لیے تیار ہے تاکہ سندھ کے تہذیبی اور تاریخی ورثے کو بچایا جائے لیکن مقامی آبادی اس کے لیے راضی نہیں۔‘ کراچی کے بعد حیدرآباد متحدہ قومی موومنٹ کا سیاسی گڑھ رہا ہے۔ حیدرآباد  میں لسانی بل کے معاملے پر متعدد بار لسانی فسادات ہوچکے ہیں۔ ان ہی فسادات کے دوران قلعے کے اندر میوزیم میں توڑ پھوڑ ہوئی اور اس کو آگ لگائی گئی۔


Summary: فیصل راجڑ کی والدہ ایک سرکاری ٹیچر تھیں جنھوں نے انھیں تعلیم کی اہمیت اور اس سے زندگی اور معاشرے میں تبدیلی لانے کا درس دیا۔ یہی تربیت اور سبق آگے چل کر انھیں اس مقام تک لے آیا کہ اس خاندان نے اپنی 19 ایکڑ زمین تعلیم کے لیے وقف کر دی۔

وہ خاندان جس نے اپنی 19 ایکڑ زمین تعلیم کے لیے وقف کردی

فیصل راجڑ کی والدہ ایک سرکاری ٹیچر تھیں جنھوں نے انھیں تعلیم کی اہمیت اور اس سے زندگی اور معاشرے میں  تبدیلی لانے کا درس دیا۔ یہی تربیت اور سبق آگے چل کر انھیں اس مقام تک لے آیا کہ میرپور خاص کے راجڑ خاندان نے اپنی 19 ایکڑ زمین تعلیم کے لیے وقف کر دی۔ سندھ کے ضلع میرپور خاص کے زمیندار فیصل راجڑ کی تصویروں کو ان دنوں سوشل میڈیا پر شیئر کر کے انھیں خراج تحسین پیش کیا جا رہا ہے کیونکہ انھوں نے اپنی سترہ ایکڑ زمین انسٹیٹوٹ آف بزنس ایڈمنسٹریشن سکھر کو عطیہ کی ہے۔ بی بی سی سے بات کرتے ہوئے انھوں نے بتایا کہ آئی بی اے کو میرپور خاص میں کیمپس کے لیے زمین درکار تھی۔ فیصل اس ادارے کے بانی مرحوم نثار صدیقی کی خدمات اور ادارے کی کارکردگی سے متاثر تھے اور خود بھی سکھر میں اس کیمپس کا دورہ کر چکے تھے لہٰذا انھوں نے پیشکش کی کہ وہ 17 ایکڑ زمین عطیہ کرنے کے لیے تیار ہیں۔ فیصل راجڑ کے خاندان کی جانب سے فراہم کی گئی زمین شہر کے قریب واقع ہے۔ فیصل راجڑ بتاتے ہیں کہ زمین عطیہ کرنے کا فیصلہ ان کے خاندان کا مشترکہ ہے، وہ تجویز لے کر گئے، جسے سب نے قبول کیا۔ وہ بتاتے ہیں ’میری والدہ کا خاندان خوشحال نہیں تھا لیکن انھوں نے پڑھائی کی طرف توجہ دی۔ شادی سے قبل میری والدہ سرکاری ٹیچر تھیں۔ انھوں نے اور ان کے بھائی بہنوں نے بڑی محنت اور جدوجہد کی۔‘ فیصل راجڑ کہتے ہیں کہ ’میرپور خاص میں جو کیمپس کھلے گا وہ صرف اس شہر کے لیے نہیں ہو گا بلکہ تھر، عمرکوٹ، سانگھڑ جیسے پسماندہ علاقوں سمیت سندھ کے دیگر اضلاع کے نوجوان بھی اس میں تعلیم حاصل کر سکیں گے۔‘ ’کسی نجی ادارے کو کاروبار کے لیے نہیں بلکہ نیک مقصد کے لیے زمین دے رہا ہوں اس لیے اس بات کو یقینی بناؤں گا کہ اس کا استعمال بھی اسی طرح سے ہو۔‘ سندھ میں تعلیم اور اساتذہ کی کارکردگی سے فیصل راجڑ مطمئن نہیں ہیں۔  ان کا کہنا تھا ’سرکاری سکول اور ٹی سی ایف میں زیر تعلیم بچوں میں نصف لڑکیاں ہیں۔ اس سے کافی تبدیلی آئی ہے ہم سمجھتے ہیں کہ تعلیم ہی ایک راستہ ہے جس سے لوگ آگے بڑھ سکتے ہیں۔‘ میرپور خاص کا شمار سندھ کے ان اضلاع میں ہوتا ہے جہاں کی زمینیں اچھی پیداوار دیتی ہیں۔ یہاں پر زیادہ تر آموں کے باغات ہیں اور فی ایکڑ زمین لاکھوں روپے مالیت کی ہے۔ فیصل کے مطابق اس کے علاوہ دو ملازمین کی ذمہ داری ہے کہ پھلوں کی دو بڑی بڑی ٹوکریاں بھر کر سکول کے اندر رکھ دیں اور بچوں کو اجازت ہوتی ہے کہ وہ اس کا آزادانہ استعمال کریں تاکہ ان کے صحت کے مسائل حل ہوں۔


Summary: تھر کے ایک گاؤں میں شہاب سرحد پار اپنے رشتہ داروں کی فصلوں کا موازنہ کرتے سوچتے کہ یہ کیسے ممکن ہے کہ سرحد پار پانی میٹھا اور اس طرف کھارا ہے۔ جب انھوں نے اپنے علاقے میں ’نخلستان‘ بنانے کا تجربہ کیا تو لوگوں نے اسے ’دیوانے کا خواب‘ کہا۔ مگر انھوں نے کوشش جاری رکھی۔

تھر کے صحرا میں نخلستان۔۔۔ ’لوگ کہتے تھے یہ دیوانے کا خواب ہے‘

’اُن کی کیا بات ہے، ان کی زمینوں پر تو زیرہ اُگتا ہے۔ جب بھی سرحد پار انڈیا میں بسنے والے رشتے داروں کا ذکر ہوتا تو ابا اُن لوگوں کی امارت کا اظہار اِسی ایک جملے سے کرتے۔‘  ان کا گاؤں تحصیل ڈاہلی کے علاقے سخی سیار میں ہے جو آبادی کے لحاظ سے تھرپارکر کی دوسری بڑی تحصیل ہے اور انڈیا کی سرحد سے متصل ہے۔ سرحد پار انڈیا کا ضلع بارمیر ہے جو رقبے کے اعتبار سے انڈیا کا پانچواں بڑا ضلع ہے۔ شہاب بتاتے ہیں کہ اکثر خاندان کے سب بڑے پھوپھی کی زمینوں اور فصلوں پر رشک کرتے۔ خصوصاً ان کی زیرے کی فصل کا ذکر ضرور ہوتا جو وہاں وافر مقدار میں اُگتا تھا۔ یقیناً یہ ایک نقد آور فصل ہے جس نے لوگوں کو لکھ پتی بھی بنایا۔  شہاب نے بتایا کہ بچپن میں ایک روز انھوں نے بابا کو مشورہ دیا کہ ’ہم بھی تو زیرہ اُگا سکتے ہیں۔‘ یہ بات سن کر شہاب کے والد ہنس پڑے اور کہا ’ہمارے پاس پانی کہاں۔۔۔ برسات ہوتی ہے تو تھوڑی بہت فصل ہو جاتی ہے۔‘ پانچویں جماعت کے بعد جب انھوں نے والد سے مزید تعلیم کے لیے شہر جانے کی خواہش کا اظہار کیا تو والد نے کہا کہ ’وہاں رہنے اور پڑھنے پر ہزاروں روپے خرچ ہوں گے۔ وہ ہم کہاں سے لائیں گے؟ تم کراچی یا حیدرآباد کے کسی دینی مدرسے میں چلے جاﺅ۔ وہاں تعلیم کے ساتھ مفت رہائش اور کھانا پینا ملے گا۔‘ وہ کہتے ہیں کہ اب سوچنے کے لیے ان کے ذہن کو ایک نیا زاویہ مل گیا۔ وہ بچپن سے اپنے علاقے میں مون سون سیزن میں گوار، باجرہ اور مونگ کی محدود فصلیں دیکھتے آئے تھے اور یہی سمجھتے تھے کہ کھیتی باڑی صرف برسات میں ہی ممکن ہے، جب کئی کئی سال بارش نہیں ہوتی تو فاقوں کی نوبت آجاتی۔ ہر طرف ریت اڑتی رہتی۔ اب وہ اکثر اپنے علاقے اور سرحد پار کی فصلوں کا موازنہ کرتے تو اُن کے ذہن میں یہ سوال بھی اٹھتا کہ یہ کیسے ہو سکتا ہے کہ سرحد پار پانی میٹھا ہے اور اس طرف کھارا۔۔۔ شہاب بتاتے ہیں کہ وہ ان فصلوں کی کامیابی سے بہت خوش تھے مگر یہ تو ابھی پہلا مرحلہ تھا۔ اکتوبر 2018 میں ڈاکٹر فیاض عالم نے اہل علاقہ کو مزید حیران کرنے کی ٹھانی اور صحرائی زمین کو ’نخلستان‘ میں تبدیل کرنے کا فیصلہ کیا۔ ڈاکٹر فیاض عالم کہتے ہیں کہ ’صحرا میں پھلدار درخت لگانا بلاشبہ ایک رسک تھا مگر شہاب نے ہمیں جب بتایا کہ سرحد کی دوسری جانب نہ صرف فصلیں ہو رہی ہیں بلکہ کھجور کے باغات بھی لگ رہے ہیں، تب ہم نے اپنے طور پر بھی معلومات کیں۔ ہمیں اندازہ ہو گیا کہ تھر پار کر کے زیر زمین پانی سے کاشت ہو سکتی ہے۔‘


Summary: محمد اسلم کے چار بچوں میں ایچ آئی وی کی تشخیص ہوئی تھی اور صرف ایک چھوٹا بیٹا اس سے محفوظ رہا۔ اب محمد اسلم کو لگتا ہے کہ ان کی بڑی بیٹی کی موت بھی ایچ آئی وی سے ہوئی تھی کیونکہ ان میں وہی علامات تھیں جو باقی بچوں میں موجود تھیں۔

رتوڈیرو کے ایچ آئی وی پازیٹیو بچے: ’خدا کسی دشمن کو بھی یہ بیماری نہ دے‘

مقامی ذرائع ابلاغ میں رتو ڈیرہ کے انھی نجی ڈاکٹر کو موردِ الزام ٹھہرایا جا رہا تھا کہ جن کے پاس سے محمد اسلم اپنے بچوں کے لیے دوا لیتے تھے۔ انھیں تشویس لاحق ہوئی کہ کہیں ان کی بیٹی بھی ایچ آئی وی سے تو نہیں مری تھی؟  محض چند دنوں کے اندر ایک ہزار سے زائد افراد میں ایچ آئی وی تشخیص ہو چکی تھی۔ ان میں 800 سے زائد بچے شامل تھے اور ان بچوں میں زیادہ تر کی عمریں پانچ برس سے کم تھیں۔ حیران کن بات یہ تھی کہ ان بچوں کے والدین میں ایچ آئی وی وائرس موجود نہیں تھا۔  محمد اسلم کے ساتھ بھی بالکل ایسا ہی ہوا تھا۔ ان کے چار بچوں میں ایچ آئی وی کی تشخیص ہوئی تھی۔ صرف ایک چھوٹا بیٹا اس سے محفوظ رہا تھا۔ اب محمد اسلم کو لگتا ہے کہ ان کی بڑی بیٹی کی موت بھی ایچ آئی وی سے ہوئی تھی کیونکہ ان میں وہی علامات تھیں جو باقی بچوں میں موجود تھیں۔ ان کے ایک دوست جو شہر میں کال سنٹر چلاتے تھے، ایچ آئی وی سے متاثرہ ان کی ایک بیٹی کی حال ہی میں موت ہوئی۔ اس کی موت کے بعد جب والدین کے ٹیسٹ کیے گئے تو دونوں میاں بیوی میں بھی وائرس پایا گیا تھا۔ کچھ ہی دنوں بعد ان کی اہلیہ کی بھی موت ہو گئی تھی۔ اب وہ خود ایچ آئی وی کے ساتھ زندہ رہ رہے تھے۔ ایسی صورت میں محمد اسلم نے اپنے ایک رشتہ دار سے ادوایات کی کچھ خوراکیں مانگ لی تھیں تاکہ ان کے بچوں کی خوراکوں میں ناغہ نہ ہو۔ ان کے رشتہ دار کے بچے بھی ایچ آئی وی سے متاثر تھے اور وہی ادویات استعمال کرتے تھے۔  محمد احمد رتوڈیرو کے قریبی گاؤں میں رہتے ہیں۔ ایچ آئی وی سے متاثرہ ان کے چار سال کے بیٹے کو حال ہی میں اچانک رات میں سخت بخار ہو گیا اور وہ تڑپنا شروع ہو گیا۔ وہ اس کو تلوکہ ہسپتال لے کر گئے۔تاہم انھیں بتایا گیا کہ ان کے بچے کو داخل کرنے کی ضرورت تھی اور اس کے لیے ان کو لاڑکانہ کے ہسپتال جانا ہو گا۔  ان کو لگتا ہے کہ حکومت کا رتو ڈیرو ایچ آئی وی سینٹر کے مسائل پر فوری توجہ دینا ضروری ہے کیونکہ یہ ان کے بچوں کی زندگی اور موت کا مسئلہ ہے تاہم انھیں بھی معلوم ہے کہ ’یہ ایک طویل جدوجہد ہے اور ہم اس کے لیے تیار ہیں۔ اگر ضرورت پڑی تو ہم احتجاج کے لیے سڑکوں پر بھی نکلیں گے۔‘


ممتاز بھٹو: ذوالفقار علی بھٹو کے ’ٹیلنٹڈ کزن‘ جن سے ایک زمانہ خوف کھاتا تھا

گذشتہ روز پاکستان کے معروف سیاستدان اور پیپلز پارٹی کے بانی ذوالفقار علی بھٹو کے کزن ممتاز علی بھٹو 88 برس کی عمر میں وفات پا گئے ہیں۔ خیر ان دنوں پیپلز پارٹی کی حکومت تھی، وفاق میں بھی اور مرکز میں بھی۔ وزیر اعلیٰ ہوا کرتے تھے، سائیں قائم علی شاہ۔ سردار ممتاز علی بھٹو ان دنوں سندھ اسمبلی کے رکن تھے، ان دنوں وہ بادامی رنگ کا بوسکی کا کرتا زیب تن کرتے، ہر اجلاس میں پہنچتے اور عام طور پر خاموش رہتے۔ شاید وہ کوئی بجٹ سیشن تھا یا کوئی اور موقع، مالیاتی ایوارڈ اور سندھ کے لیے پانی کے حصے پر بحث شروع ہوئی جو گرما گرمی کا شکار ہو گئی۔  دوران بحث ایک وقت ایسا آیا جب ممتاز بھٹو پوائنٹ آف آرڈر پر اٹھ کھڑے ہوئے۔ وہ جیسے ہی کھڑے ہوئے جو کھڑے تھے بیٹھ گئے اور سب سے زیادہ شور مچانے والے یعنی پیپلز پارٹی کے ارکان خاموش ہو گئے اور ممتاز بھٹو صاحب نے شدھ سندھی میں تقریر شروع کر دی۔   ممتاز علی بھٹو اس زمانے میں اگرچہ پیپلز پارٹی جیسی ملک گیر اور قومی جماعت کا حصہ تھے لیکن اس کے باوجود وہ اپنی لسانی یا نسلی امتیاز پر مبنی سوچ کے اظہار سے کبھی نہ چوکے۔  وہ خود 1965ء میں قومی اسمبلی کے پہلی بار رکن منتخب ہوئے۔ ان کے کزن ذوالفقار علی بھٹو نے پاکستان پیپلز پارٹی بنائی تو وہ اس میں شامل ہو گئے اور اپنے کزن کے زوال تک اسی پارٹی کا حصہ رہے۔  سنہ 1977 کے مارشل لا کے نفاذ کے وقت ذوالفقار علی بھٹو کی طرح انھیں بھی حفاظتی تحویل میں لے لیا گیا۔ ذوالفقار علی بھٹو کی صاحب زادی اور ان کی سیاسی جانشین بے نظیر بھٹو کے لیے کہا جاتا ہے کہ بھٹو صاحب کی پھانسی کے بعد پیپلز پارٹی کی وہ پہلی شخصیت تھیں جنھوں نے سیاست میں عملیت پسندی کے رجحان کی پیروی کی لیکن جہاں تک ممتاز بھٹو کا معاملہ ہے، اس معاملے میں ان کا نام بے نظیر بھٹو سے بھی پہلے لیا جاتا ہے۔  ایک زمانے میں ٹیلنٹڈ کزن کی عرفیت ممتاز بھٹو کے نام مستقل حصہ تھی، دوست ان کی اہمیت واضح کرنے کے لیے اور مخالفین بطور طنز انھیں ٹیلنٹڈ کزن کے نام سے پکارا کرتے تھے۔  یہ ٹیلنٹڈ کزن تب بھی اور اب بھی اپنے مزاج کا واحد اور روایت میں پختہ تھا، مثلاً سیلولر انقلاب کے بعد سیل فون سیاست کا حصہ بن گئے لیکن ممتاز بھٹو نے اس ایجاد سے کبھی استفادہ نہیں کیا، پرانے وقتوں کی طرح لوگ انھیں فون کرتے، آپریٹر سن کر پیغام نوٹ کرتا اور پھر فون کرنے والے کو جوابی فون آتا۔


Summary: آج سے 49 برس قبل نو جولائی 1972 کو پاکستان کے سب سے بڑے شہر کراچی میں ’قومی زبان‘ کے معاملے پر ہونے والے فساد اور مشتعل احتجاجی مظاہرین پر پولیس کی فائرنگ کے نتیجے میں درجنوں افراد ہلاک ہوگئے تھے۔ ان ہلاکتوں کی یاد میں کراچی کے علاقے لیاقت آباد (لالو کھیت) میں قائم ’مسجدِ شہداء‘ کے احاطے میں کئی قبریں آج بھی اس واقعے کی یاد دلانے کے لیے آج بھی موجود ہیں۔

کراچی میں جولائی 1972 کے لسانی فسادات: اردو، سندھی اور سندھ، زبان کے تنازع کی تاریخ

آج سے 49 برس قبل نو جولائی 1972 کو پاکستان کے سب سے بڑے شہر کراچی میں ’قومی زبان‘ کے معاملے پر ہونے والے فساد اور مشتعل مظاہرین پر پولیس کی فائرنگ کے نتیجے میں درجنوں افراد ہلاک ہوگئے تھے۔ ان ہلاکتوں کی یاد میں کراچی کے علاقے لیاقت آباد (لالو کھیت) میں قائم ’مسجدِ شہداء‘ کے احاطے میں کئی قبریں بطور ثبوت آج بھی موجود ہیں۔ 1947 میں تقسیم ہند (یا قیام پاکستان) کے وقت ہندوستان کی (زیادہ تر) شمالی ریاستوں (خاص کر اُتّر پردیش یا یوپی) میں آباد اردو اور کئی دیگر زبانیں بولنے والے مہاجروں کی اکثریت کو ہندوستان سے ہجرت کر کے پاکستان آکر کراچی سمیت سندھ کے دیگر شہر ی علاقوں میں آباد ہوئے لگ بھگ پچیس سال ہوئے تھے۔ اچانک ہی پیپلز پارٹی حکومت کی جانب سے ایک ایسا لسّانی (زبان سے متعلق) مسوّدۂ قانون یا لسّانی بل ’سندھ ٹیچنگ، پروموشن اینڈ یوز آف سندھی لینگویج بل‘ صوبائی اسمبلی میں پیش کردیا گیا جس کے نتیجے میں صوبے میں پہلے اردو سندھی تنازع پیدا ہوا ، پھر اُس کے ردّعمل میں کراچی میں ہونے والے فساد میں کئی افراد ہلاک ہوئے۔ مظاہرین نے دکانوں اور تجارتی مراکز (مارکیٹ) کو آگ لگادی۔ ایک زوردار دھماکے سے لیاقت آباد میں قائم کراچی میونسپل کارپوریشن (کے ایم سی) کی مارکیٹ زمین بوس ہوگئی۔ سڑکوں پر جلاؤ گھیراؤ اور پتھراؤ کے نتیجے میں شہر بھر میں ٹریفک معطل ہوگیا ، بازار بند ہوگئے۔  مشتعل ہجوم نے شہر بھر میں قائم پیپلز پارٹی کے کئی دفاتر پر ہلّہ بول دیا کئی مقامات پر ان دفاتر کو بھی آگ لگا دی گئی، جگہ جگہ پیپلز پارٹی کے پرچم نذرِ آتش کردیئے گئے، سرکاری دفاتر اور عمارتوں پر حملہ آور ہجوم نے سرکاری ریکارڈ اور دفتری ساز و سامان کو جلا ڈالا۔ لسّانی بل پر شروع ہونے والے اس احتجاج کے نتیجے میں کراچی سمیت سندھ کے شہری اور دیہی علاقوں میں صورتحال اس قدر مخدوش اور خطرناک ہوگئی کہ بالآخر پیپلز پارٹی کے سربراہ اور ملک کے صدر ذوالفقار علی بھٹّو کو مداخلت کرنی پڑی۔ 17 جولائی 1972 کے روزنامہ جنگ کے مطابق اس ’نشری تقریر‘ میں ذوالفقار بھٹّو نے اس سمجھوتے کی تفصیلات بتاتے ہوئے وعدہ کیا کہ ’سندھ اسمبلی کے منظور کیے ہوئے بل پر عملدرآمد اس طرح ہوگا کہ اردو کو کوئی نقصان نہیں پہنچے گا۔ 12سال تک اردو یا سندھی نہ جاننے کی بنیاد پر ملازمتوں میں کسی قسم کا امتیاز نہیں برتا جائے گا ، اس سلسلے میں گورنر آرڈینینس جاری کریں گے جس کی توثیق سندھ اسمبلی سے کروائی جائے گی ، احتجاج کے دوران گرفتار ہونے والوں سے نرم رویّہ اختیار کیا جائے گا ، عوام کا اعتماد بحال کرنے کے لئے انتظامیہ میں تبدیلی کی جائے گی۔‘


سندھ کے کالی داس ڈیم کا نام بدل کر ستی ہونے والی رانی بھٹیانی کے نام پر کیوں رکھا گیا؟

پاکستان میں صوبہ سندھ کے صحرائی علاقے تھر میں بعض مقامی لوگوں کی جانب سے کیے گئے اعتراض کے بعد ننگرپارکر کی ندی پر بنائے گئے ’کالی داس‘ نامی ڈیم کا نام تبدیل کر کے ’بھٹیانی ڈیم‘ رکھ دیا گیا ہے۔ سندھ میں اس ڈیم کے نام پر تنازع اُس وقت شروع ہوا جب وزیر اعلیٰ سید مراد علی شاہ نے گذشتہ سال اکتوبر میں ننگرپارکر میں اس ڈیم کا افتتاح کیا تھا جس کا نام ’کالی داس‘ رکھا گیا۔  یہ ڈیم کارونجھر پہاڑ سے نکلنے والی بھٹیانی ندی پر تعمیر کیا گیا ہے۔ 333 ملین روپے کی لاگت سے تعمیر ہونے والے اس ڈیم میں ایک ہزار ایکڑ فٹ سے زائد پانی ذخیرہ کرنے کی گنجائش ہے۔  کارونجھر کا پہاڑی سلسلہ 400 سکوائر کلومیٹر پر پھیلا ہوا ہے، جہاں مون سون کے سیزن میں 13 انچ تک بارش ہوتی ہے۔ صوبائی حکومت کے مطابق اس ڈیم کا مقصد علاقے میں بارانی زمین کی آبادکاری اور لوگوں کو پینے کے پانی کی فراہمی کرنا ہے۔ رانا ہمیر سنگھ سندھ اسمبلی کے رُکن ہیں اور اُن کا تعلق تھر اور ننگرپارکر کے ٹھاکر خاندان سے ہے۔ بی بی سی سے بات کرتے ہوئے انھوں نے کہا کہ ’کاری تاس‘ نے بھٹیانی ڈیم پر ایک چیک ڈیم بنایا تھا، بعد میں جب حکومت سندھ نے ڈیم بنایا تو اس کا نام ’کالی داس‘ رکھا گیا۔  انھوں نے دعویٰ کیا کہ ’رانی بھٹیانی رانا چندن کی اہلیہ تھیں جنھوں نے ندی کے کنارے پر ستی کی رسم ادا کی تھی اور اسی مناسبت سے اس ندی کا نام بھٹیانی پڑ گیا تھا۔ مگر جب اس ندی پر ڈیم بنایا گیا تو اس کا نام ’کالی داس‘ رکھ دیا گیا۔ وزیر اعلیٰ مراد علی شاہ نے ہمارے اعتراضات سے اتفاق کیا کہ مقامی تاریخ کے ساتھ گڑ بڑ نہیں ہونی چاہیے اور اب اس ڈیم کا نام بھٹیانی ڈیم رکھ دیا گیا ہے۔‘  ندی کے قریب ستی ہونے والی رانی کی یاد میں اِس ندی کو ’بھٹیانی‘ کے نام سے یاد کیا جانے لگا۔ بھٹیانی ندی اس علاقے کی سب سے بڑی ندی ہے۔ سندھ میں انگریزوں سے آخری لڑائی بھی اسی مقام پر لڑی گئی جس میں راجپوتوں کو شکست ہوئی۔ انگریز فوج کے سربراہ کرنل تڑوت کے حکم پر چندن گڈ نامی اس قلعے کو توپوں سے اڑایا گیا تھا۔ ’تاریخ ریگستان‘ میں رائے چند راٹھور لکھتے ہیں کہ یہ رتو کوٹ سندھ کے شہر کھپرو کے قریب واقع تھا۔ بعض حوالوں کے مطابق سوڈھو ٹھاکر نے بزوور طاقت یہ شہر حکمران سومرا خاندان سے حاصل کیا تھا جبکہ کچھ مؤرخین کا خیال ہے کہ سومرا خاندان نے تحفے کے طور پر یہ کوٹ سوڈھو ٹھاکر کو دیا تھا جہاں انھوں نے اپنی حکمرانی قائم کی اور رانا کہلانے لگے۔


Summary: کائنات گھوٹکی ٹرین حادثے میں اپنے والد، والدہ، بڑے بھائی اور دیگر کئی رشتے داروں کو گنوا چکی ہیں اور خود اپنی ٹوٹی ہوئی ٹانگ اور زخموں کے علاج کے لیے حکومت کی طرف دیکھ رہی ہیں۔

’پیروں پر چل کر جلد گھر جاؤں‘، گھوٹکی ٹرین حادثے کی شکار ہونے والی کائنات کی خواہش

پاکستان کے صوبہ سندھ میں گھوٹکی کے مقام پر دو ہفتے قبل ٹرین حادثے میں کائنات کے والد، والدہ اور بڑے بھائی سمیت پانچ رشتے دار ہلاک اور ان سمیت چار زخمی ہو گئے تھے۔ کائنات نے بتایا کہ وہ سب ان کے بھائی نعمان کی شادی کے لیے ٹوبہ ٹیک سنگھ جا رہے تھے، وہ اوپر برتھ پر لیٹی ہوئی تھیں۔ جیسے ہی ٹرینیں آپس میں ٹکرائیں تو وہ نیچے گر گئیں، اس کے بعد اُنھیں ہوش نہیں رہا کہ کیا ہوا اور جب ہوش آیا تو منہ میں مٹی تھی اور ٹانگیں بھی مٹی میں پھنسی ہوئی تھیں۔ ’میرے بھائی نے آواز لگائی کہ میری بہن کو بچاؤ اس کے بعد مجھے باہر نکال کر لٹا دیا گیا لیکن میری امی کو کسی نے نہیں نکالا۔‘ کائنات کو پہلے مقامی ہسپتال اور اس کے بعد رحیم یار خان میں واقع شیخ زید ہسپتال پہنچایا گیا، جہاں اُنھیں معلوم ہوا کہ ان کی والدہ، والد، بڑے بھائی سمیت پانچ رشتے دار ہلاک اور ان سمیت چار زخمی ہو گئے ہیں۔ رشتے داروں اور پڑوس والوں نے اُنھیں بتایا کہ گھوٹکی ٹرین حادثے میں زخمی ہونے والی بچی ہے اور ساتھ میں والدین کے بچھڑنے کی کہانی بھی بیان کی جس کے بعد ایک لیڈی ڈاکٹر نے ان کے ایکسرے اور رپورٹس دیکھیں اور کچھ دیر کے بعد اس کی ڈریسنگ کرنے کے لیے کہا گیا۔ اعجاز علی زخمی کائنات کے والد کے دوست اور کلاس فیلو ہیں۔ وہ ان کے ساتھ ساتھ رہے۔ ان کا کہنا تھا کہ کائنات کے زخم گہرے ہیں اور وہ حکومت سے التجا کرتے ہیں کہ آغا خان، لیاقت نیشنل یا الشفا ہسپتال میں اس کو منتقل کیا جائے۔  ’ریلوے ہسپتال انتظامیہ نے واضح کر دیا ہے کہ ہمارے پاس ماہر ڈاکٹر نہیں ہیں۔ ہم رہائش، ٹرانسپورٹ اور ادویات دے سکتے ہیں باقی اگر کسی نجی ہسپتال میں دکھائیں گے تو اس کی فیس آپ کو ادا کرنی ہوگی۔ بار بار شدید زخمی کو لانے لے جانے میں بڑی تکلیف ہوتی ہے کیونکہ کراچی کی بہت سی سڑکیں ٹوٹی ہوئی ہیں۔ پہلے ہی اس کی ٹانگوں میں فریکچر ہے اسی لیے ہم چاہ رہے ہیں کہ اس کا مستقل علاج کسی اچھے ہسپتال میں ہو۔‘ مقامی ملازمین نے بتایا کہ یہاں صرف آنکھوں کا ماہر ڈاکٹر اور گائنی ڈاکٹر موجود ہے، باقی آرتھوپیڈک اور سرجن کی پوسٹس عرصہ دراز سے خالی ہیں۔ کائنات کے کمرے کی جالی ٹوٹی ہوئی تھی جس کو بڑھئی ٹھیک کر رہا تھا۔ چھت پر ایک پنکھا تھا جو دھیرے دھیرے چل رہا تھا۔  کائنات کراچی میں نویں جماعت کی طالبہ ہیں وہ بار بار حکومت سے یہ التجا کرتی رہیں کہ ’میرا علاج کروا دیں، میں ٹھیک ہو جاؤں اور اپنے پیروں پر جلد از جلد اپنے گھر چلی جاؤں۔ اب تو میرے امی ابو بھی نہیں رہے جو میرے لیے کچھ کرتے، اب میں ہوں اور بس اللہ پر بھروسہ ہے۔‘


’انڈیا کا سندھ‘ جہاں رہنے والوں کی کاروباری ذہانت پر باقاعدہ تحقیق کی گئی

سنہ 1947 میں تقسیم ہند کے نتیجے میں پیدا ہونے والی صورتحال نے انڈیا اور پاکستان دونوں کے لیے آزادی کی خوشی کو گہنا دیا تھا۔  کھینچی گئی سرحدوں کے دونوں جانب نئی نئی وجود میں آنے والی ریاستیں مذہبی فسادات سے شدید متاثر تھیں۔ نانک بتاتے ہیں کہ ’میرے والد ایک کسان تھے جو راتو ڈیرو نامی علاقے کے قریب رہتے تھے۔ یہ ایک چھوٹا سا خوبصورت گاؤں تھا جس میں کھیت اور پہاڑیاں تھیں۔ وہ خوشی کے دن تھے۔ لیکن تقسیم کے بعد سب کچھ بدل گیا۔ تقسیم کے اعلان کے کچھ ہفتوں کے بعد ہی صورتحال اتنی خراب ہوگئی کہ ہمارے کنبے کو اپنے علاقے سے نکلنا پڑا۔ وہ ایک خطرناک اور ڈراؤنا سفر تھا۔‘ ہرداس صرف چار ماہ کے تھے جب اُن کے والد سنمُکھ مکھیجا نے سنہ 1948 میں صوبہ سندھ چھوڑنے اور انڈیا آنے کا فیصلہ کیا تھا۔ ہرداس کے والد ایک فریڈم فائٹر تھے لیکن سندھ کے بہت سے دوسرے نوجوانوں کی طرح تقسیم کے اعلان کے ساتھ ہی اُن کے خواب بھی چکنا چور ہو گئے تھے۔ ان انتہائی مشکل حالات میں سندھ سے آنے والے یہ لوگ نئی زندگی کی ابتدا کرنا سیکھ رہے تھے۔ یہاں آنے والے پناہ گزینوں کی تعداد 90 ہزار کو عبور کر چکی تھی۔ حکومت نے ان کے لیے نیا شہر بنانے کا فیصلہ کیا اور پاکستان سے آنے والے پناہ گزینوں کو اس میں آباد کیا گیا۔ تقسیم ہند کے بعد سندھیوں کے علاوہ کراچی سے آ کر الہاس نگر میں آباد ہونے والے مراٹھی عوام نے اپنی الگ شناخت برقرار رکھی۔ اُن کی تنظیمیں جیسا کہ سندھ مہاراشٹریا سماج اور شری کالیکا کلا منڈل آج بھی چل رہی ہیں۔ ان دنوں کو یاد کرتے ہوئے نانک منگلانی کہتے ہیں ’لوگ یہاں سے گزرنے والی لوکل ٹرینوں میں اشیائے ضروریہ اور کھانے پینے کا سامان فروخت کرتے تھے۔ انھیں جو بھی کام ملتا تھا وہ کرتے تھے۔ میں نے بھی سٹیشن میں پورٹر کی حیثیت سے کام کیا۔ وہ دکانوں اور فیکٹریوں میں کام کرتے تھے۔ وہ وقت ایسا تھا کہ پیٹ بھرنے کے لیے ایک جدوجہد جاری تھی۔‘ یہاں کے ایک سینیئر پولیس افسر بتاتے ہیں کہ ’الہاس نگر کے جرائم پیشہ گروہ ممبئی انڈر ورلڈ سے وابستہ تھے۔ جب تاوان کی رقم کو لے کر بدنام زمانہ راجوانی اور کالانی گروہوں کے مابین گینگ وار ہوا تو پانچ، چھ ماہ کی قلیل مدت میں دس سے پندرہ افراد کو قتل کیا گیا۔ ہر منگل کو کسی نہ کسی طرح قتل ہوتا تھا۔ پپو کالانی نے دہشت کی اپنی سلطنت بنائی تھی اور انھیں مقامی لوگوں کی بھی حمایت حاصل تھی۔‘ وہ کہتے ہیں 'میرے خیال میں نوجوانوں کو اپنے کنبے کے بزرگوں سے بات کرنی چاہیے اور ان کی تاریخ اور ورثہ کو سمجھنا چاہیے تاکہ وہ آنے والی نسل کو اس کے بارے میں بتا سکیں۔'


Summary: سنہ 1957 میں اس شہر کے آثار کی کھدائی کے کام کی نگرانی پاکستان کے مشہور ماہر آثار قدیمہ ایف اے خان نے کی اور سنہ 1965 تک اس شہر کی کھدائی کا کام سرانجام دیا۔ ان کھدائیوں کے بعد ماہرین آثار قدیمہ نے بتایا کہ یہ شہر تقریباً دو ہزار سال قدیم ہے اور پہلی صدی عیسوی سے 13ویں صدی عیسوی تک اپنے عروج پر تھا۔

بنبھور: قدیم شہر ’دیبل‘ اور سرزمین پاکستان کی پہلی مسجد کے آثار

یہ 1928 کی بات ہے جب گھارو کے شمالی کنارے، شاہراہ حیدر آباد پر کراچی سے 40 میل دور ایک وسیع اور بلند ٹیلے کو دیکھ کر ہندوستان کے مشہور ماہر آثار قدیمہ رمیش چندر مجمدار نے کھدائی کا آغاز کیا۔  سنہ 1957 میں اس کام کی نگرانی پاکستان کے مشہور ماہر آثار قدیمہ ایف اے خان کے سپرد کر دی گئی جنھوں نے سنہ 1965 تک اس شہر کی کھدائی کا کام سرانجام دیا۔ ان کھدائیوں کے بعد ماہرین آثار قدیمہ نے بتایا کہ یہ شہر تقریباً دو ہزار سال قدیم ہے اور پہلی صدی عیسوی سے 13ویں صدی عیسوی تک اپنے عروج پر تھا۔  تازہ کھدائیوں کے بعد محققین نے دعویٰ کیا کہ لیزلی الکوک کا خیال غلط ہے اور یہ وہی شہر ہے جو عرب میں بنو امیہ کے دور حکومت کے وقت ہندوستان میں دیبل کے نام سے آباد تھا اور اس وقت سندھ کا تجارتی مرکز تھا۔ یہاں سے تاجروں کے قافلے سمندر اور خشکی کے راستے دنیا کے مختلف ممالک کا سفر کرتے تھے۔ یہی وہ شہر تھا جسے محمد بن قاسم نے 712 میں فتح کیا تھا۔ دو مارچ 1958 کو بنبھور میں آثار قدیمہ کی کھدائی کا آغاز ہوا۔ ایف اے خان کو ان کھنڈرات میں دو اہم تعمیرات کا سراغ ملا، ایک تو مضبوط قلعہ بند شہر پناہ جو مشرق سے مغرب کی طرف 200 فٹ چوڑی اور شمال سے مغرب کی طرف 1200 فٹ طویل تھی۔  اس تحریر کی برآمدگی کے بعد ماہرین آثار قدیمہ اس نتیجے پر پہنچے کہ یہ مسجد برصغیر میں تعمیر ہونے والی اولین مسجد تھی جو محمد بن قاسم کے ساتھیوں نے تعمیر کروائی تھی۔ تاہم چیرامن کے مقام پر سنہ 628 میں تعمیر ہونے والی پہلی مسجد کے دعوے کے بعد بنبھور کی یہ مسجد برصغیر کی پہلی مسجد تو نہیں کہلائی جا سکتی البتہ اسے موجودہ پاکستان کی سرزمین پر تعمیر ہونے والی پہلی مسجد ضرور قرار دیا جا سکتا ہے۔ بنبھور کے آثار قدیمہ سے برآمد ہونے والی اس پہلی مسجد کے آثار کی برآمدگی 23 ستمبر 1962 کو مکمل ہوئی۔ بتایا گیا کہ یہ مسجد کم و بیش مربع تھی۔ اس مسجد کا طول 122 فٹ اور عرض 120 فٹ تھا۔ اس کے چاروں طرف چونے کے پتھر کی اینٹوں کی ایک ٹھوس دیوار تھی جس کی موٹائی تین سے چار فٹ تھی۔ مسجد کے صحن کا طول 75 فٹ اور عرض 58 فٹ تھا، یہ صحن اینٹوں سے بنا ہوا تھا۔ ان چوکھٹوں پر لگی ہوئی لکڑی گل چکی تھی۔ اس مسجد میں کوئی محراب نہیں تھی اوراس کا نقشہ کوفہ اور واسط کی مساجد سے مشابہہ تھا اور انھی کا تسلسل لگتا تھا۔ کوفہ اور واسط کی مساجد بالترتیب 670 اور 702 میں تعمیر ہوئی تھیں اور ان میں بھی کوئی محراب نہیں تھی۔ بنبھور میں برآمد ہونے والی یہ مسجد تیرہویں صدی عیسوی تک قائم رہی۔


Summary: احسان شیخ کے کزن مجاہد علی شیخ کے مطابق تمام زائرین دادو سے تھے اس لیے المناک حادثے نے نہ صرف ان کے خاندان کو سوگوار کیا بلکہ بڑی تعداد میں لوگوں کی ہلاکت کے باعث پورا علاقہ سوگوار ہے۔

’لوگ واپس آتے ہیں تو گھر میں خوشی کا سماں ہوتا ہے لیکن ہم سوگوار ہیں‘

سندھ کے ضلع دادو سے تعلق رکھنے والے 13 سالہ احسان شیخ ان 19 زائرین میں شامل تھے جو کہ جمعے کو بلوچستان کے ضلع خضدار میں ایک المناک روڈ حادثے میں ہلاک ہوئے۔ احسان شیخ کے کزن مجاہد علی شیخ نے فون پر بی بی سی کو بتایا احسان نہ صرف اپنے گھر بلکہ پورے خاندان کا لاڈلا تھا۔ اُنھوں نے بتایا کہ احسان اور اُن کے دو ماموں ایک روحانی اجتماع میں شرکت کے لیے گئے تھے۔ ’لوگ واپس آتے ہیں تو عموماً گھر پر خوشی کا سماں ہوتا ہے لیکن کزن کی ناگہانی موت نے ہمارے پورے خاندان کو سوگوار کر دیا۔‘ مجاہد علی شیخ نے بتایا کہ ہلاک اور زخمی ہونے والے تمام افراد زائرین تھے اور ان کا تعلق سندھ کے ضلع دادو سے تھا۔ ان کا کہنا تھا کہ حادثے میں اُن کے دونوں ماموں زخمی ہوئے جبکہ کزن احسان شیخ ہلاک ہوا۔ اُنھوں نے بتایا کہ احسان شیخ آٹھویں جماعت کا طالب علم تھا اور پانچ بھائیوں میں ان کا نمبر چوتھا تھا۔ ’چھوٹا ہونے کی وجہ سے حسان شیخ خاندان کے ہر فرد کا لاڈلا تھا لیکن وہ کمسنی میں ہمیں چھوڑ کر چلا گیا۔‘ اُنھوں نے کہا کہ اس المناک حادثے نے نہ صرف ان کے خاندان کو سوگوار کیا بلکہ بڑی تعداد میں لوگوں کی ہلاکت کے باعث پورا علاقہ سوگوار ہے۔ یہاں کے درگاہ کے سجادہ نشین محمد طارق جان نے فون پر بی بی سی کو بتایا کہ خواجگان کے عرس میں بلوچستان اور سندھ کے مختلف علاقوں سے لوگوں کی بڑی تعداد شرکت کے لیے آتی ہے۔ ان کا کہنا تھا رات کو جب عرس ختم ہوا تو ڈیڑھ بجے اُنھوں نے دیگر لوگوں کی طرح حادثے کا شکار ہونے والی بس کے زائرین کو خوشی خوشی رخصت کیا۔ جب اس واقعے کی وجوہات کے بارے میں اسسٹنٹ کمشنر خضدار جمیل احمد سے رابطہ کیا گیا تو اُنھوں نے اس کی وجہ تیز رفتاری کو قرار دیا۔ محمد طارق جان نے کہا کہ اس بس میں جانے والے لوگوں کی تعداد زیادہ تھی جس کی وجہ سے ان میں بعض لوگ چھت پر بیٹھ گئے اور یہ بتایا جا رہا ہے کہ اُن ہی لوگوں میں سے زیادہ لوگ مارے گئے۔ اس علاقے سے لوگوں کو طبی امداد کی فراہمی کے لیے واپس خضدار منتقل کیا گیا۔ ان کا کہنا تھا کہ زخمیوں میں سے بعض کی حالت تشویشناک تھی جن کو کمبائنڈ ملٹری ہسپتال خضدار منتقل کیا گیا۔ زخمیوں میں سے بعض کی حالت تشویشناک ہونے کے باعث ہلاکتوں میں اضافے کے امکان کو مسترد نہیں کیا جا سکتا۔ اسسٹنٹ کمشنر خضدار جمیل احمد نے بتایا کہ گذشتہ سال سیلابوں سے پہاڑی علاقے میں روڈ نہ صرف خراب ہوا تھا بلکہ اس کے بعض حصے بہہ گئے تھے۔  جمیل احمد کا کہنا تھا کہ گذشتہ سال بارشوں کے بعد اس کے جو حصے خراب ہوئے تھے ان کی مرمت کا کام تاحال شروع نہیں کیا گیا۔


بحریہ ٹاؤن کراچی: ہنگامہ آرائی کرنے والوں کے خلاف دہشت گردی کی دفعات کے تحت مقدمات درج

کراچی میں پولیس نے بحریہ ٹاؤن میں ہنگامہ آرائی اور توڑ پھوڑ کے الزام میں سندھ ایکشن کمیٹی کے مرکزی رہنماؤں سمیت بحریہ ٹاؤن کے خلاف سرگرم مقامی لوگوں اور ادیبوں پر دہشت گردی اور پاکستان کے جھنڈے کی توہین کی دفعات کے تحت مقدمات درج کر لیے ہیں۔ یاد رہے کہ گذشتہ روز کراچی میں تعمیراتی کمپنی بحریہ ٹاؤن کی جانب سے مبینہ طور پر مقامی گوٹھوں کو مسمار کرنے کے خلاف سندھ کی قوم پرست جماعتوں، مزدور و کسان تنظیموں اور متاثرین کی جانب سے ’غیر قانونی قبضے چھڑوانے کے لیے‘ ہونے والے احتجاج کے دوران متعدد عمارتیں اور گاڑیاں نذرِ آتش کر دی گئی تھیں۔ سرکار کی مدعیت میں دائر ایف آئی آر میں ایس ایچ او گڈاپ پولیس سٹیشن انسپکٹر اشرف جان نے مؤقف اختیار کیا ہے کہ سندھ کی قوم پرست جماعتوں سندھ یونائیٹڈ پارٹی، سندھ ترقی پسند پارٹی، جئے سندھ محاذ، جئے سندھ قوم پرست پارٹی، قومی عوامی تحریک و دیگر قوم پرست تنظیموں نے بحریہ ٹاؤن کے خلاف احتجاج کا اعلان کیا تھا اور چھ جون کو پارٹی رہنما اور کارکن گاڑیوں میں ٹولیوں کی صورت میں بحریہ ٹاؤن کے سامنے ایم نائن پر دن ساڑھے بارہ بجے کے قریب پہنچا شروع ہوئے۔ پولیس نے ایف آئی آر میں انسداد دہشت گردی کی سیکشن سات، تعزیرات پاکستان کی دفعہ 123 بی (پاکستان کے قومی جھنڈے کو نذر آتش کرنا) اور کارِ سرکار میں مداخلت ڈالنے کے الزامات کے تحت یہ مقدمہ دائر کیا ہے۔ گذشتہ روز ہونے والی ہنگامہ آرائی کے بعد کراچی پولیس نے 80 سے زائد افراد کو گرفتار کیا تھا جن میں قوم پرست جماعتوں کے کارکن بھی تھے۔ پولیس نے آج انھیں انسداد دہشت گردی کی عدالت میں پیش کیا اور عدالت نے دو روزہ جسمانی ریمانڈ پر ان کارکنوں کو پولیس کے حوالے کر دیا۔ اتوار کو بحریہ ٹاؤن کے سامنے ہونے والے مظاہرے میں ہونے والی ہنگامہ آرائی کے دوران نامعلوم افراد نے مرکزی دروازے کے باہر اور اندر واقع تعمیرات کے علاوہ چند موٹرسائیکلوں اور گاڑیوں کو بھی آگ لگا دی تھی جبکہ پولیس نے مظاہرین کو منتشر کرنے کے لیے شدید شیلنگ کی تھی۔ خیال رہے کہ سندھ ایکشن کمیٹی نے ہی سپر ہائی وے پر واقع بحریہ ٹاؤن کے مرکزی دروازے کے سامنے اتوار کو آٹھ گھنٹے کے لیے دھرنے کا اعلان کیا تھا جس میں دیگر سیاسی جماعتوں اور علاقائی تنظیموں نے شرکت کی حامی بھری تھی۔ خیال رہے کہ گذشتہ ماہ بحریہ ٹاؤن کی انتظامیہ اور مظاہرین کے درمیان جھڑپیں ہوئی تھیں جس کے بعد کراچی پولیس نے بحریہ ٹاؤن کے سکیورٹی انچارج سمیت دیگر اہلکاروں کے خلاف مقدمہ درج کیا تھا جبکہ ایک ایس ایچ او کو معطل کیا گیا تھا۔ یاد رہے کہ مئی 2021 میں بحریہ ٹاؤن کی انتظامیہ نے ہیوی مشینری کے ہمراہ گبول گوٹھ سمیت دیگر آبادیوں کو مسمار کرنے کی کوشش کی تھی جس پر مقامی لوگوں نے مزاحمت کی اور اس دوران فائرنگ کی ویڈیوز سوشل میڈیل پر وائرل ہوئیں۔


Summary: سندھ میں ڈاکٹر سعدیہ جلال پہلی خاتون ہیں جن کا نام ریڈ بک میں شامل کیا گیا ہے، یعنی وہ صوبے کی انسداد دہشتگردی پولیس کو انتہائی مطلوب ملزمان میں سے ایک ہیں۔

کراچی کی ڈاکٹر سعدیہ کو انتہائی مطلوب ملزمان کی فہرست میں کیوں شامل کیا گیا؟

پاکستان کے صوبہ سندھ میں انسداد دہشتگردی پولیس (سی ٹی ڈی) کو ڈاکٹر سعدیہ نامی ایک خاتون مطلوب ہیں، جن کا تعلق مبینہ طور پر کالعدم  عسکریت پسند تنظیم القاعدہ جنوبی ایشیا سے ہے اور ان پر دہشتگردی میں معاونت کا الزام ہے۔ ڈاکٹر سعدیہ کا نام انسداد دہشتگردی پولیس کو انتہائی مطلوب ملزمان کی فہرست ’ریڈ بک‘ میں شامل کیا گیا ہے۔ یہ ریڈ بک کا نواں ایڈیشن ہے۔  سی ٹی ڈی کے سربراہ عمر شاہد حامد نے تصدیق کی ہے کہ ڈاکٹر سعدیہ جلیل پہلی خاتون ہیں جن کا نام اس فہرست میں شامل کیا گیا ہے۔  پاکستان انسٹیٹیوٹ آف پیس سٹڈیز کے سربراہ اور تجزیہ نگار عامر رانا نے بی بی سی کو بتایا کہ پنجاب اور سندھ پولیس کے علاوہ وفاقی تحقیقاتی ادارہ ایف آئی اے بھی انتہائی مطلوب ملزمان کی فہرست جاری کرتا ہے۔ ان میں بھی تخریب کاری کے الزام میں کوئی عورت مطلوب نہیں ہے۔ ریڈ بک کی فہرست میں ڈاکٹر سعدیہ سمیت القاعدہ جنوبی ایشیا کے 18 شدت پسندوں، نام نہاد دولت اسلامیہ کے 12، تحریک طالبان پاکستان کے 23، انصار الشریعہ کے چار، لشکر جھنگوی کے 13، جنداللہ کے دو اور شیعہ شدت پسند تنظیم سپاہ محمد پاکستان کے 24 شدت پسندوں کے نام شامل ہیں۔ عمر شاہد کے مطابق جو لوگ دہشت گردی کے واقعات میں ملوث ہیں یا جن پر ملوث ہونے کا شبہ ہے انٹلیجنس رپورٹس کی روشنی میں ان کے نام اس ریڈ بک میں شامل کیے جاتے ہیں۔ ڈاکٹر سعدیہ جلیل کا نام بھی اس کی کڑی ہے۔ ڈاکٹر سعدیہ کا تعلق کراچی سے ہے اور وہ ایم بی بی ایس گائنا کالوجسٹ ڈاکٹر ہیں۔ وہ شہر کی ایک نجی میڈیکل یونیورسٹی سے وابستہ رہی ہیں۔ ان کا کہنا تھا کہ ’2001 میں عبدالرحمان کراچی منتقل ہوگیا تھا جہاں اس کو سی آئی ڈی نے پاسپورٹ آفس سے گرفتار کرلیا جس کے بعد اس کے سالے عمر کاٹھیو عرف جلال چانڈیو کو القاعدہ کا امیر مقرر کیا گیا اور وہ ان کے ساتھ کام کرتے رہے۔ بعد میں عمر کاٹھیو کی ہدایت پر طاہر منہاس کراچی منتقل ہو گئے، جہاں جلال انھیں 30 ہزار روپے ماہانہ وظیفہ دیتا تھا۔‘ ایس پی سی ٹی ڈی راجہ عمر خطاب کا کہنا ہے کہ چونکہ ڈاکٹر سعدیہ کا شوہر القاعدہ میں رہا ہے لہذا سکیورٹی اداروں کو ابتدا سے خدشہ رہا ہے کہ وہ بھی ان کی معاونت کرتی رہی ہیں۔ اس پر ’عبداللہ یوسف اور عمر میں اختلافات ہوگئے لہذا عمر کاٹھیو نے القاعدہ کا اپنا گروپ بنالیا جو القاعدہ جنوبی ایشیا میں بھی شامل نہیں ہوا۔ کیونکہ وہ کہتا ہے کہ اس نے اسامہ بن لادن سے بیعت کی ہے، لہذا وہ القاعدہ میں ہی رہے گا۔‘


Summary: ’سانحۂ ٹنڈو بہاول‘ حکومت اور فوج دونوں کے لیے ایسی قومی شرمندگی کا باعث بنا جس کا اعتراف اُس وقت کے وزیراعظم نواز شریف اور چیف آف آرمی سٹاف جنرل آصف نواز کو اعلانیہ طور پر کرنا پڑا۔

سانحۂ ٹنڈو بہاول: مائی جندو کے خاندان کے نو افراد کا قتل جس نے سندھ میں آپریشن کا رخ موڑ دیا

وہ ’سانحۂ ٹنڈو بہاول‘ کے دردناک اور دل سوز حقائق بیان کر رہے تھے۔ تجزیہ نگاروں کے مطابق اسی سانحے نے مُلک کے جنوبی صوبے سندھ میں جاری اُس فوجی کارروائی کا رُخ بھی موڑ کر رکھ دیا تھا جسے ’سندھ آپریشن کلین اپ‘ کہا جاتا ہے۔ فوجی افسر کے دعوے پر مبنی خبر شہری علاقوں سے شائع ہونے والے اخبارات میں چھپنے کے بعد وزیراعظم نواز شریف اور آرمی چیف جنرل آصف نواز دونوں ہی دریائے سندھ کے کنارے اس مقام پر پہنچے جہاں فوج نے مقابلے کا دعویٰ کیا تھا۔ آئی ایس پی آر کے اس وقت سندھ میں نگران بریگیڈیئر (ریٹائرڈ) صولت رضا بھی وزیراعظم اور آرمی چیف کے ہمراہ ٹنڈو بہاول گئے تھے۔ وہ بتاتے ہیں ’میں نے ہی کور کیا تھا۔ وہاں ڈاکوؤں سے برآمد ہونے والا اسلحہ بھی دکھایا گیا جس کی ہم نے تصاویر بھی پریس کو جاری کیں اور وزیراعظم نے کارروائی میں شریک افسر اور ان کے دستے کے لیے انعامی رقم کا اعلان بھی کیا۔‘ اُس زمانے کے انگریزی اور اردو اخبارات اور اب انٹرنیٹ پر دستیاب معلومات کے مطابق میجر ارشد جمیل اعوان کے بعض قرابت دار دراصل مائی جندو کے خاندان کی ملکیتی زمین پر قبضہ کرنا چاہتے تھے اور انھوں نے اس سلسلے میں میجر ارشد جمیل سے ’مدد‘ مانگی۔ یہ حقائق پہلے مقامی پھر اردو اور انگریزی کے قومی اور بالآخر عالمی ذرائع ابلاغ میں شائع ہوئے تو ’سانحۂ ٹنڈو بہاول‘ ایسی قومی شرمندگی کا باعث بنا جس کا اعتراف اُس وقت کے وزیراعظم نواز شریف اور چیف آف آرمی سٹاف جنرل آصف نواز کو اعلانیہ طور پر کرنا پڑا۔  اسی شرمندگی میں فوج کی صوبائی قیادت تک اعلیٰ افسران کے خلاف کارروائی عمل میں لائی گئی۔ بریگیڈیئر (ریٹائرڈ) صولت رضا کے مطابق ’جی او سی حیدرآباد میجر جنرل سلیم الحق اور اُن کے نائب بریگیڈیئر کو عہدوں سے ہٹا دیا گیا۔‘ اخبارات کے مطابق میجر ارشد جمیل اعوان کو فوج سے برطرف کر کے اور اُن کے دستے کے ارکان سمیت گرفتار کر لیا گیا اور ان کا فیلڈ جنرل کورٹ مارشل شروع ہوا۔ ماورائے عدالت و قانون نو افراد کو قتل کرنے کا جرم ثابت ہونے پر میجر ارشد جمیل کو پھانسی کی سزا تو سنا دی گئی مگر مائی جندو اور اُن کے خاندان کے لیے اس کے باوجود بھی انصاف کا حصول ہرگز آسان نہیں تھا۔ اب اسے عدل کی فراہمی کی سست رفتار کہہ لیں یا نظام انصاف کی طویل محکمہ جاتی خامیاں مگر مائی جندو کے خاندان کو اپنے بے گناہ بیٹوں اور داماد سمیت نو افراد کے قاتلوں کو سزا دلوانے اور صرف ایک کو تختۂ دار تک پہنچانے کے لیے دو اور جانوں کا نذرانہ دینا پڑا۔ اسے بھی بدقسمتی کہا جائے یا نظام انصاف کی کمزوری کے مائی جندو کی بیٹیوں کو آخرِ کار 11 ستمبر 1996 کو اپنی دھمکی پر عملدرآمد کرنا ہی پڑا۔


Summary: ’کس بدبخت کا دل چاہتا ہے کہ وہ جنگلوں میں خواری کرتا پھرے اور بال بچوں کے لیے ترسے، لیکن آپ نہیں جانتا سائیں کہ اس جنگل میں آنے کے راستے بھی بہت ہیں اور یہاں لانے والے بھی کم نہیں لیکن واپسی کا راستہ کوئی ایک بھی نہیں۔ نہ کسی نے بنانے کی ضرورت آج تک محسوس کی ہے۔‘

کچے کے ڈاکو سے 30 برس قبل ہونے والی انکشافات سے بھری ملاقات

اُس نے میرا سوال سُنا اور میرا جملہ دہراتے ہوئے کہا ’میں اس لائن میں کیوں آیا؟ میں اس لائن میں انتقام کے لیے آیا سائیں۔ انتقام نے کلیجے کا آگ ٹھنڈا تو کیا لیکن خبر تک نہ ہوئی کہ کب میں آوارہ وطن (دربدر) ہو گیا اور کب ڈاکو بنا۔ اب واپسی کا کوئی راستہ نہیں، سوائے موت کے، میری موت اور وہ جو میری موت چاہتا ہے، اُس کی بھی موت۔‘ کسی ہفت روزے کا شمارہ شائع ہو کر جب تک بازار میں آتا ہے اخبارات بہت کچھ شائع کر چکے ہوتے ہیں۔ یہی سبب تھا کہ صحافیوں کی واپسی کے باوجود میں نے لاڑکانہ میں مزید قیام کا فیصلہ کیا اور سوچا کہ کیوں نہ اس ڈاکو تک پہنچا جائے جس نے یہ سارا ہنگامہ برپا کر رکھا ہے۔ کیا ظلم ڈھاتی ہے؟ میں نے کسی انجان کی طرح سوال کیا تو اس نے زہر خند ہو کر کہا کہ ’اتنے انجان نہ بنو سائیں، آپ بھی جانتے ہو، ظالم اور پولیس کے درمیان اتحاد اور مفاد کا رشتہ ہے جس میں کمزور بے آسرا یوں پس جاتا جیسے چکی کے دو پاٹوں کے درمیان گندم کے دانے۔‘ یہی لوگ ہیں جن کی یہاں سُنی جاتی ہے،  اس نے کہا ’اسمبلیاں، حکومتیں جن کے بغیر نہیں چلتیں، خود ہمارا کام بھی ان کے بغیر نہیں چلتا۔ ان کے زیر سایہ ہم محفوظ ہیں، اسلحہ ہے، طاقت ہے، تحفظ اور روزگار بھی۔ بس یوں سمجھو سائیں کہ پولیس ان کی غلام  ہے اور ہم ان کے کارندے ہیں۔‘ مجھے لگا کہ لوٹ مار، قتل و غارت گری اور اغوا برائے تاوان جیسی وارداتوں کے ذریعے معاشرے کو لہولہان کر دینے والا یہ شخص محض ایک چہرہ ہے، اس چہرے کے پیچھے کیا ہے، یہ دیکھنے ضرورت غالباً کسی نے محسوس نہیں کی یا کسی میں اس کی ہمت ہی نہیں۔ کچھ دیر کے بعد جب میں لاڑکانہ واپسی کے لیے جیپ کی طرف بڑھا تو اُس نے مصافحے کے لیے ہاتھ بڑھاتے ہوئے دھیمے لہجے میں کہا جیسے کوئی راز داری میں بات کرتا ہے ’کس بدبخت کا دل چاہتا ہے کہ وہ جنگلوں میں خواری کرتا پھرے اور بال بچوں کے  لیے ترسے لیکن آپ نہیں جانتا سائیں کہ اس جنگل میں آنے کے راستے بھی بہت ہیں اور یہاں لانے والے بھی کم نہیں لیکن واپسی کا راستہ کوئی ایک بھی نہیں۔ نہ کسی نے بنانے کی ضرورت آج تک محسوس کی ہے۔‘


Summary: شمالی سندھ میں دریا سے منسلک اضلاع میں کچے کا علاقہ ایک بار پھر ڈاکوؤں کی وجہ سے خبروں کی زینت ہے مگر اس علاقے کی کیا خاص بات اسے ڈاکوؤں کے لیے محفوظ اور پولیس کے لیے مشکل بناتی ہے؟

کچے کا علاقہ کیا ہے، ڈاکو یہاں کیوں چھپتے اور کارروائی کرتے ہیں؟

سندھ کے ضلع شکارپور کے کچے کے علاقے میں پولیس نے مساجد سے اعلان کر کے لوگوں کو متنبہ کیا ہے کہ وہ عارضی طور پر نقل مکانی کر جائیں تاکہ ڈاکوؤں اور جرائم پیشہ افراد کے خلاف کارروائی میں کوئی رکاوٹ نہ آئے۔ دریا کی ایک طرف ضلع کشمور ہے تو دوسری جانب ضلع گھوٹکی واقع ہے۔ دریائے سندھ کا کچے کا علاقہ وسطی اور جنوبی سندھ کے بھی کئی ضلعوں میں ہے لیکن کشمور، گھوٹکی، شکاپور اور جیکب آباد وہ اضلاع ہیں جہاں ڈاکو سرگرم ہیں اور قبائلی تنازعات بھی ان اضلاع میں شدید ہیں۔ جان محمد مہر کے مطابق جب ڈاکوؤں نے سوشل میڈیا ویڈیوز بنا کر شیئر کیں، پولیس کو للکارا اور شکارپور میں پولیس اہلکاروں کی ہلاکت ہوئی تو پھر شدید تنقید سامنے آئی جس پر وزیر اعظم نے بھی اس کا نوٹس لیا اور وفاقی وزیر داخلہ شیخ رشید کراچی پہنچے، جہاں اُنھوں نے ڈی جی رینجرز کے ساتھ ملاقات کی۔ اس کے علاوہ وزیر اعلیٰ مراد علی شاہ شکارپور آئے اور یوں آپریشن میں شدت لانے کا فیصلہ کیا گیا۔  'ہم نے جو گڑھی تیغو اور آس پاس کے علاقے میں لوگوں کو نکل جانے کے لیے کہا ہے، اس کے بعد اگر وہاں کوئی شخص رہ جاتا ہے اور اس کے پاس اسلحہ ہے اور وہ پولیس پر فائرنگ کرتا ہے تو اس کو بھی مجرم یا مجرم کا ساتھی تصویر کیا جائے گا۔' 'پولیس اس وقت ڈرون کیمرے بھی استعمال کر رہی ہے جس سے ڈاکوؤں کی نقل و حرکت کی نگرانی کی جا رہی ہے اور ان کے پاس اس وقت سنائپر بھی موجود ہیں، لیکن پہلے مرحلے میں کچے میں رسائی حاصل کر کے بیس کیمپ بنائے جائیں گے جس کے بعد پیش قدمی ہوگی۔' شکارپور کے ساتھ سکھر کا کچا ایریا بھی لگتا ہے۔ ایس ایس پی سکھر عرفان سموں نے بی بی سی کو بتایا کہ پولیس نے کچے میں 25 سے زائد چوکیاں لگا لی ہیں جبکہ دریاِئے سندھ کے قریب رسائی حاصل کر لی ہے تاکہ شکارپور سے ملزمان کو اس طرف فرار ہونے کا موقع نہ مل سکے اور دوسرا رسد کو روکا جائے۔ ایس ایس پی کشمور امجد شیخ نے بی بی سی کو بتایا کہ کشمور میں شکارپور سے پہلے ہی آپریشن جاری تھا جس میں ڈاکوؤں کی پناہ گاہوں کو آگ لگا کر ختم کیا گیا ہے اور پولیس آگے کی طرف پیش قدمی کر رہی ہے، جبکہ روزانہ کی بنیاد پر فائرنگ کا تبادلہ بھی ہوتا ہے۔ ان کا کہنا تھا کہ راستے میں جنگلوں اور جھاڑیوں کی صورت میں رکاوٹیں بھی ہیں جنھیں ختم کیا جا رہا ہے جبکہ شکارپور کے کچے کے ساتھ جو کچے کا علاقے ہے اس کی بھی نگرانی کی جا رہی ہے۔


Summary: 28 مئی 1992 کو سندھ کے دیہی علاقوں میں ڈاکوؤں کے خلاف شروع کیا جانے والا آپریشن آغاز میں ہی متنازع بن گیا تھا اور یہ سوال بھی اٹھنے لگا تھا کہ کیا اس کارروائی کا اصل ہدف ڈاکو تھے یا کراچی۔

آپریشن ’کلین اپ‘: سندھ میں ڈاکو راج، تیس سال پہلے اور آج

یہ افسر 28 مئی 1992 کو سندھ میں ڈاکوؤں اور اُن کے مبینہ سرپرستوں کے خلاف شروع ہونے والے فوجی آپریشن کے آغاز پر نئے نئے اکیڈمی سے آئے تھے اور کئی برس قبل اپنے اوپر ہونے والے ایک حملے کا قصہ سُنا رہے تھے اور وہ پولیس کو فراہم کی جانے والی سرکاری گاڑیوں کے معیار پر سوال اٹھا رہے تھے۔  کئی سیاستدانوں اور تجزیہ نگاروں کا مؤقف ہے کہ دراصل 28 مئی 1992 کا سندھ آپریشن سیاسی مقاصد کی غرض سے شروع کیا گیا تھا ورنہ وہ اپنے اہداف ضرور حاصل کر لیتا، جبکہ دیگر کا خیال ہے کہ آپریشن سے قبل کی مخدوش اور دگرگوں صورتحال متقاضی تھی کہ آپریشن شروع کیا جاتا۔ جب 28 مئی 1992 کو سندھ آپریشن شروع ہوا تو یہ بطور وزیرِ اعظم نواز شریف کا پہلا دورِ حکومت تھا اور جنرل آصف نواز جنجوعہ چیف آف آرمی سٹاف تھے۔ نواب جام صادق علی خان سندھ کے وزیرِ اعلیٰ تھے اور انھیں الطاف حسین کی (اُس وقت کی) انتہائی مقبول سیاسی جماعت مہاجر قومی موومنٹ (ایم کیو ایم) کی حمایت حاصل تھی جس نے شہری سندھ میں اچانک بے مثال سیاسی طاقت حاصل کر لی تھی۔ جب 28 مئی کو آپریشن کا آغاز ہوا تو تمام جانب سے اس کی منظوری دی جا چکی تھی۔ مگر بریگیڈیئر (ریٹائرڈ) صولت رضا کے مطابق اس کے باوجود ’آپریشن کے آغاز کے 24 گھنٹے کے اندر ہی ایک ’اگلی ٹرن‘ (بھونڈا موڑ) آ گیا اور آپریشن متنازع بنا دیا گیا۔‘  ’ڈاکو پروُ چانڈیو کے بارے میں تو حُکّام نے سات بار اعلان کیا کہ وہ مقابلے میں مارا گیا اور ساتوں مرتبہ انعام کی رقم بھی وصول کی۔ یہی نہیں بلکہ ایسے مقابلوں میں یہ بھی دعویٰ کیا جاتا تھا کہ کارروائی کے دوران ہزاروں گولیاں چلائی گئیں لیکن دراصل یہی گولیاں اُنھی ڈاکوؤں کو فروخت کر کے اُن سے ملنے والے پیسے بھی حُکّام کی جیب میں چلے جاتے تھے۔‘   صحافی مظہر عباس کا کہنا ہے کہ ’خود مجھے دیے گئے ایک انٹرویو میں جنرل حمید گُل نے باقاعدہ تسلیم کیا کہ جس وقت سندھ میں آپریشن شروع ہوا تو وہ وقت اُس صوبے کے مخصوص حالات میں کسی بھی فوجی کارروائی کے لیے مناسب تھے ہی نہیں۔ حمید گُل نے کہا تھا کہ فوجی نکتۂ نظر سے ایسی کارروائیاں ایسے موسم میں شروع ہی نہیں کی جاتیں اور ہدف کراچی ہی تھا۔‘  صحافی ناز سہتو بھی کہتے ہیں کہ ’آپریشن شروع کرتے وقت کہا تو یہ کہا گیا تھا کہ آپریشن زدہ علاقوں میں طویل المدت نتائج کے لیے بحالی کا عمل کیا جائے گا، تعلیم دی جائے گی، متاثرہ دیہات کی تعمیرنو کی جائے گی مگر کوئی وعدہ پورا نہیں کیا گیا۔ کچھ نہیں ہوا۔ اگر ہوتا تو آج بھی کیوں جرم موجود ہے؟‘


Summary: اپنے ویڈیو پیغام میں سید عبدالرشید نے اس بل کا مقصد بیان کرتے ہوئے کہا کہ اس کی مدد سے معاشرتی خرابیاں، بچوں کے ساتھ ریپ اور غیر اخلاقی سرگرمیوں کو روکا جا سکتا ہے۔

مجوزہ لازمی شادی ایکٹ: ’شادی میں لوگوں کو فوری طور پر سیکس ہی نظر آتا ہے‘

’18 برس کی عمر میں شادی سے معاشرتی خرابیوں کو کم کیا جا سکتا ہے۔۔۔ جلدی شادی سے معاشرے میں غیر اخلاقی سرگرمیوں اور بچوں کے ساتھ ریپ کے واقعات کو بھی کم کیا جا سکتا ہے۔۔۔‘ اس مجوزہ بل کے ڈرافٹ میں کہا گیا ہے کہ صوبائی حکومت اس بات کو یقینی بنائے کہ والدین 18 سال کی عمر کو پہنچنے والے اپنے بچوں کی لازمی شادی کروائیں اور اگر والدین ایسا کرنے میں تاخیر کرتے ہیں تو وہ ضلعی انتظامیہ کو ٹھوس وجوہات کے ساتھ تحریری طور پر آگاہ کریں۔ اس مجوزہ بل کے ڈرافٹ کو صوبائی اسمبلی میں جمع کروائے جانے کے بعد اپنے ایک ویڈیو پیغام میں سید عبدالرشید کا کہنا تھا کہ اس بل کا مقصد معاشرتی خرابیاں، بچوں کے ساتھ ریپ اور غیر اخلاقی سرگرمیوں کا سدباب کرنا ہے۔ ’یہ بالکل ایک چیز نہیں بلکہ ریپ تشدد ہے۔ جو پُرتشدد ذہن ہو گا، وہ کسی پر بھی کنٹرول حاصل کرنے کے لیے ایسا کرے گا۔ شادی اور ریپ کو ساتھ نہیں جوڑا جا سکتا اور اس غلط فہمی کو ختم کرنے کی ضرورت ہے۔‘ انھوں نے مزید بتایا کہ ’میرے سے ہزاروں ایسے خاندان رابطہ کرتے ہیں جن میں شوہروں کو پورنوگرافی دیکھنے کی شدید عادت ہوتی ہے۔ پس ثابت ہوتا ہے کہ  یہ بات کسی طور پر بھی بجا نہیں کہ جلدی شادیاں بے راہ روی کو روکیں گی۔ شادی اگلی نسل کی پرورش کے لیے کی جاتی ہے نہ کہ سیکس کا تعلق قائم کرنے کے لیے۔‘ غیر سرکاری تنظیم ’سرچ فار جسٹس‘ کے ایگزیکٹیو ڈائریکٹر افتحار مبارک نے اس بارے میں بی بی بسی اردو کو اپنا ردعمل دیتے ہوئے کہا کہ اُن کے خیال میں جنسی زیادتی اور ریپ جیسے واقعات کو روکنے کی یہ کوئی سود مند تکنیک نہیں۔ انھوں نے کہا کہ اس بل کو تجویز کرنے والے رکن اسمبلی سے یہ پوچھنے کی ضرورت ہے کہ انھوں نے دنیا کے کس حصے میں یہ دلیل، منطق یا کوئی تحقیق دیکھی ہے کہ نوجوانوں کی جلد شادی سے ریپ کو کم کیا جا سکتا ہے۔ افتحار مبارک نے کہا کہ بچوں کو ریپ جیسے تلخ تجربے سے بچانے کے لیے ضروری ہے کہ اس بارے میں حکومتی سطح پر کوئی واضع حمکت عملی ترتیب دی جائے۔ انھوں نے سید عبدالرشید کے بیان کو جلد بازی میں دیا گیا بیان قرار دیتے ہوئے کہا کہ بچوں کے ریپ کو روکنے کے لیے جلدی شادی کی تجویز کوئی دانشمندانہ اقدام نہیں۔ اس بل پر تنقید کرتے ہوئے منصف نامی صارف نے لکھا کہ پتا چلا ہے کہ 18 برس کی عمر میں شادی کا بل آیا ہے جس سے یہ لگتا ہے کہ شاید ہم ملک سے دوسرے تمام مسائل کا خاتمہ کر چکے ہیں جو اب یہ بحث شروع ہو گئی ہے۔ ’یہ راز ہے کہ ان کا دماغ ایسے کیسے کام کرتا ہے۔‘


Summary: ’میری نظروں کے سامنے ان ساتھیوں کے جسم کے ٹکڑے اڑ کر گرے جن کے ساتھ میں آٹھ سے نو سال سے کام کر رہا تھا، آپریشن کے دوران ساتھ میں نہ کوئی باپ ہوتا، ماں اور نہ بھائی۔ یہ ہی پولیس کے ساتھی ہوتے ہیں جو ایک دوسرے کا خیال رکھتے ہیں۔‘

کچے کے ڈاکوؤں کا ’دھ چھکو‘ جس کے سامنے پولیس بکتر بند میں بھی محفوظ نہیں

’میری نظروں کے سامنے ان ساتھیوں کے گوشت کے ٹکڑے اڑ کر گرے جن کے ساتھ میں 8 سے9 سال سے کام کر رہا تھا، آپریشن کے دوران ساتھ میں نہ کوئی باپ ہوتا، ماں اور نہ بھائی۔ یہ ہی پولیس کے ساتھی ہوتے ہیں جو ایک دوسرے کا خیال رکھتے ہیں۔‘ اتوار کے روز سجاد چانڈیو کی ایک ویڈیو سوشل میڈیا پر وائرل ہوئی تھی جو انھوں نے بکتربند گاڑی کے اندر سے ریکارڈ کی تھی جس میں وہ اعلیٰ افسران کو بچانے کی اپیل کر رہے ہیں اور بتا رہے ہیں کہ ان کے تین ساتھی ہلاک ہوچکے ہیں، باقی دو بچے ہیں۔  انھوں نے بتایا اس حملے کے دوران بکتر بند کے اوپر جو مورچا تھا، اس کا شیشہ بھی ٹوٹ گیا اور ایک راکٹ اندر آگیا جس سے ان کے مزید دو ساتھی ہلاک ہوگئے۔ ڈاکوؤں نے زمین میں خندقین بنا کر مورچہ بنایا ہوا تھا جہاں سے وہ فائرنگ کر رہے تھے۔ سندھ پولیس کی جانب سے ہیوی انڈسٹریز ٹیکسلا سے ان بکتر بند گاڑیوں کی خریداری کی جاتی ہے۔ 2012 میں لیاری کے واقعے کے بعد ہیوی انڈسٹریز ٹیکسلا نے ان الزامات کو مسترد کیا تھا اور بتایا تھا کہ سندھ پولیس نے ان سے مزید 32 بکتربند گاڑیوں کا آرڈر دیا ہے جبکہ بی 7 بکتر بند گاڑیوں کو اس آپریشن کے دوران نقصان پہنچا ہے۔ ڈی آئی جی اور ایس ایس پی سطح کے متعدد افسران جو شمالی سندھ میں تعینات رہے اور کچے میں آپریشن میں بھی شریک رہے ہیں، ان کا کہنا ہے کہ بی 7 بکتربند میں موڈیفیکیشن کی ضرورت ہے کیونکہ اس میں صرف ایک وسطی مورچہ ہے جہاں سے فائرنگ کی جاسکتی ہے جبکہ اس سے قبل بی 6 بکتر بند میں دو دائیں اور دو بائیں اور ایک وسط میں مورچہ تھا جہاں سے دشمن سے مقابلہ کیا جاسکتا تھا۔ ڈی آئی جی سپیشل برانچ کوئٹہ کیپٹن پرویز چانڈیو بتاتے ہیں کہ اسلحہ افغانستان کے سرحدی علاقے سے ژوب، لورالائی، دکی، کوہلو، ڈیرہ بگٹی پہنچتا ہے جہاں سے عسکریت پسند اور سندھ کے ڈاکو اسے خریدتے ہیں۔ اس کے علاوہ کچھ ایسے قبائل ہیں جب موسم بہتر ہوتا ہے تو سردیوں کے بعد اپنے جانوروں کے ساتھ نقل مکانی کرتے ہیں اور ڈیرہ بگٹی کے چراگاہوں تک آتے ہیں، یہ غیر روایتی راستہ اپناتے ہیں جو ساتھ میں اسلحے لے کر آتے ہیں جو یہاں فروخت کیا جاتا ہے۔ سندھ پولیس کے ایک ڈی آئی جی جو شمالی سندھ میں رہ چکے ہیں کا کہنا ہے کہ شمالی سندھ کے تین اضلاع میں نصف درجن سے زائد اینٹی ایئر کرفٹ گنز یا ’دھ چھکو‘ موجود ہیں، ان کے مطابق دو کے قریب پنوعاقل دو شکارپور اور دو کے قریب کشمور میں موجود ہے۔


Summary: کراچی میں بحریہ ٹاؤن کی انتظامیہ کے خلاف گڈاپ تھانے میں دائر مقدمے میں ان پر ایک شخص کو یرغمال بنانے، ہنگامہ آرائی اور تشدد کے الزامات عائد کیے گئے ہیں۔ دوسری طرف حکومتِ سندھ کے احکامات پر ایس ایچ او گڈاپ پولیس سٹیشن کو معطل کر دیا گیا ہے۔

بحریہ ٹاؤن کی انتظامیہ کے خلاف کراچی میں مقدمہ درج، ایس ایچ او معطل

یہ پہلی مرتبہ ہے کہ بحریہ ٹاون کراچی  کے خلاف کرمنل مقدمہ درج کیا گیا ہے۔ گڈاپ تھانے میں دائر مقدمے میں ان پر ایک شخص کو یرغمال بنانے، ہنگامہ آرائی اور تشدد کے الزامات عائد کیے گئے ہیں۔ دوسری طرف حکومت سندھ کے احکامات پر تحصیل دار عبدالحق چاوڑ، پٹواری انور حسین، پٹواری حبیب اللہ ہوت اور ایس ایچ او گڈاپ شعور احمد بنگش کو معطل کر دیا گیا ہے، جس کے نوٹیفیکیشن جاری ہو چکے ہیں۔  دوسری جانب سندھ اسمبلی میں جی ڈی اے کے اراکین شہریار مہر، عارف مصطفی جتوئی، ڈاکٹر رفیق بھانبھن، معظم عباسی اور حسنین مرزا نے وفاقی وزیر اسد عمر کو ایک خط بھیجا ہے جس میں درخواست کی گئی ہے کہ بحریہ ٹاؤن نے مقامی لوگوں کے حقوق کی خلاف ورزی کی ہے، اس معاملے کو وفاقی سطح پر اٹھایا جائے اور قومی احتساب بیورو (نیب) سے تحقیقات کرائی جائے۔ انھوں نے دعویٰ کیا کہ ’اس پورے عمل میں پولیس نے بھی ان کا ہی ساتھ دیا‘ اور اسی دوران نور محمد گبول کے بیٹے مراد گبول کو بھی حراست میں لے لیا گیا جنھوں نے تین سال قبل بحریہ ٹاؤن کے خلاف اپنی چار ایکڑ زمین کی ملکیت کے حوالے سے چلنے والے مقدمے میں بحریہ ٹاؤن کے خلاف کامیابی حاصل کی تھی۔ درخواست میں ہوم سیکریٹری، ڈپٹی کمشنر اور ایس ایس پی ملیر، ایس ایچ او گڈاپ اور بحریہ ٹاؤن کو فریق بنایا گیا ہے اور استدعا کی گئی ہے کہ گاؤں کو مسمار کرنے، جبری سڑک بنانے اور ڈرینج لائن گزارنے کو غیر قانونی عمل قرار دے کر روکا جائے اور گاؤں کے راستے کھولے جائیں جو ’بحریہ فاؤنڈیشن نے بلاک کر رکھے ہیں۔‘ اسی طرح سندھ ہائی کورٹ میں بحریہ ٹاؤن کے خلاف ایک مدعی فیض محد گبول کے حق میں فیصلہ دیا گیا تھا۔ سماجی کارکن گل حسن کلمتی کا کہنا ہے کہ اس فیصلے کے بعد بحریہ ٹاؤن نے مبینہ طور پر اس جگہ تعمیرات شروع کر دیں جس کے بعد انھوں نے توہین عدالت کی درخواست دائر کی اور ’انصاف کے لیے چکر لگاتے لگاتے وہ انتقال کر گئے۔‘ گل حسن کلمتی کہتے ہیں: 'عدالتی فیصلے پر عمل درآمد تو پولیس کرواتی ہے جو بحریہ ٹاؤن انتظامیہ کے ساتھ ہے۔ اس وقت 50 کے قریب درخواستیں دائر ہیں جن میں سے 35 پر عدالت کی طرف سے سٹے آرڈر ہے لیکن بحریہ کا کام نہیں رکا ہے اور ان درخواستوں کی سماعت بھی نہیں ہو رہی ہے۔'


Summary: پولیس کا کہنا ہے کہ یہ افراد یوم علی پر تخریب کاری کا ارادہ رکھتے تھے اور ان کے قبضے سے دو عدد پریشر کُکر آئی ای ڈیز، دو دستی بم اور تین پستول برآمد کیے گئے ہیں۔

شکارپور سے دولتِ اسلامیہ کے تین مبینہ دہشتگرد گرفتار

سندھ کے ضلع شکارپور میں پولیس نے تین مبینہ دہشت گروں کو گرفتار کیا ہے جن کے بارے میں حکام کا دعویٰ ہے کہ ان کا تعلق شدت پسند تنظیم نام نہاد دولت اسلامیہ سے ہے۔  پولیس کا کہنا ہے کہ یہ افراد یوم علی پر تخریب کاری کا ارادہ رکھتے تھے۔  شکارپور کے سینیئر سپرینٹنڈنٹ پولیس کامران نواز کا کہنا ہے کہ سلطان کوٹ پولیس چوکی کے قریب واقع چوہی شاخ سے تینوں ملزمان کو گرفتار کیا گیا جن میں کی شناخت خالد محمود پندرانی عرف امیر حمزہ، صدیق بروہی اور عثمان بروہی کے نام سے کی گئی ہے۔  پولیس کے مطابق ان کے قبضے سے دو عدد پریشر کُکر آئی ای ڈیز (یعنی دیسی ساختہ بم)، دو دستی بم اور تین پستول برآمد کیے گئے ہیں۔ پولیس کا کہنا ہے کہ گرفتار شخص خالد محمود عرف امیر حمزہ قتل، ارادہ قتل، پولیس مقابلے اور بارودی مواد کی ترسیل میں ملوث رہا ہے اور خانپور امام بارگاہ میں پولیس کی جانب سے ناکام بنائے گئے منصوبے میں سہولت کار تھا۔ کراچی کے بعد شکارپور سندھ کا دوسرا بڑا شہر تھا جہاں فرقہ وارانہ بنیادوں پر حملے کیے گئے۔ ان میں سابق رکن اسمبلی ابراہیم جتوئی کے قافلے پر حملہ، ان کے گاؤں میں مجلس پر حملے کی کوشش، درگاہ حاجن شاہ ماڑی والا میں دھماکہ اور شکارپور شہر کی امام بارگاہ میں خودکش حملہ شامل ہے۔  کاؤنٹر ٹیررازم پولیس کے ایس پی راجہ عمر خطاب کا کہنا ہے کہ شکارپور ضلعے یا آس پاس کے اضلاع کی دہشت گرد تنظیموں کا تعلق یا رابطہ کراچی سے نہیں بلکہ بلوچستان اور افغانستان سے ہے اور ان کی وہاں پر رشتے داریاں بھی ہیں۔  ایس ایس پی شکارپور کا کہنا ہے کہ خالد محمود پندرانی عرف امیر حمزہ داعش کے نائب کمانڈر حفیظ پندرانی عرف حفیظ بروہی عرف علی شیر بروہی کے چھوٹے بھائی ہیں اور امام بارگاہ بم دھماکے میں ملوث رہے ہیں۔ پولیس کے مطابق حفیظ پندرانی شکارپور، خانپور اور جیکب آباد، میں خودکش بم حملوں میں ملوث رہے۔ سیہون میں لال شہباز قلندر کے مزار پر حملے کا ماسٹر مائنڈ بھی اسی کو قرار دیا گیا تھا۔ مذہبی شدت پسندی کے موضوع پر تحقیق کرنے والے صحافی ضیاالرحمان کا کہنا ہے کہ حفیظ پندرانی گروپ نے خود کو داعش کے ساتھ منسلک قرار دیا تھا لیکن ان کی کوئی منظم تنظیم نہیں تھی اور نہ ہی مرکزی تنظیم نے اُنھیں قبول کیا تھا۔  لیکن وہ کہتے ہیں کہ جو داعش کا فرقہ وارانہ نظریہ تھا اس نے اس جیسے گروہوں کو اپنی طرف متوجہ کیا۔ اس سے قبل یہ لوگ کسی نہ کسی طرح ان فرقہ وارانہ شدت پسند تنظیموں کے ساتھ منسلک رہے ہیں۔ اُن کے مطابق اس کی ایک اور وجہ یہ بھی ہوسکتی ہے کہ ریاست نے لشکر جھنگوی جیسی تنظیموں کے خلاف سخت ایکشن لیا جس کی وجہ سے وہ پس منظر میں چلی گئی، جس کے باعث داعش کو پھلنے پھولنے کا موقع ملا۔


Summary: کراچی میں بحریہ ٹاؤن ہاؤسنگ سکیم کے نزدیک موجود تین گوٹھوں کے رہائشیوں کی جانب سے الزام عائد کیا گیا ہے کہ اس رہائشی منصوبے کے حکام کی جانب سے ان کے علاقے میں جبراً داخل ہونے کی کوشش کی کی گئی جس کے بعد تصادم میں متعدد لوگ زخمی ہوئے ہیں۔

سوشل میڈیا پر بحث: ’ایسا کیوں لگ رہا ہے کہ سندھ پولیس بحریہ ٹاؤن کے لیے کام کر رہی ہے‘

بی بی سی نے بحریہ ٹاؤن سے متاثرہ افراد اور سول سوسائٹی کی جانب سے ’انڈیجینیئس رائٹس الائنس‘ کے نام سے بنائی گئی تنظیم سے رابطہ کیا۔ تنظیم کے سرکردہ رکن حفیظ بلوچ نے دعویٰ کیا کہ تین روز قبل ایک ریٹائرڈ کپیٹن کی سربراہی میں بحریہ ٹاؤن کے حکام بلڈوزر سمیت نور محمد گبول گاؤں پر حملہ آور ہو گئے اور اس کے علاوہ عبداللہ گبول گاؤں میں بھی داخل ہونے کی کوشش کی جس کے خلاف مقامی افراد نے سخت مزاحمت کی تھی۔ بی بی سی سے بات کرتے ہوئے حفیظ بلوچ کا کہنا تھا کہ کراچی میں بحریہ ٹاؤن کے حکام کی جانب سے ان تینوں گاؤں میں داخل ہونے کی کوشش کی کی گئی اور نتیجے میں ہونے والے تصادم کے باعث نصف درجن کے قریب مقامی لوگ زخمی ہو گئے۔ مقامی افراد کے دعوے کے مطابق بحریہ ٹاؤن حکام کی جانب سے ہادی بخش گبول گاؤں پر بھی دھاوا بولا گیا جس میں ’ریٹائرڈ کیپٹن‘ نے ان گاؤں کے رہائشیوں کو متنبہ کیا کہ وہ (یعنی بحریہ ٹاؤن) ہر صورت میں یہ زمین لے کر رہیں گے کیونکہ انھیں راستہ بنانا ہے، بصورت دیگر انھیں متبادل زمین فراہم کی جائے، جس کے بعد انھیں ایک متبادل راستہ فراہم کیا گیا۔ انھوں نے دعویٰ کیا کہ اس پورے عمل میں پولیس نے بھی ان کا ہی ساتھ دیا اور اسی دوران نور محمد گبول کے بیٹے مراد گبول کو بھی حراست میں لے لیا گیا جنھوں نے تین سال قبل بحریہ ٹاؤن کے خلاف اپنی چار ایکڑ زمین کی ملکیت کے حوالے سے چلنے والے مقدمے میں بحریہ ٹاؤن کے خلاف کامیابی حاصل کی تھی۔ سوشل میڈیا پر شائع ویڈیوز میں واضح نظر آتا ہے کہ پولیس کی بھی چند گاڑیاں موجود ہیں جو مبینہ طور پر بحریہ ٹاؤن کے حکام کی مدد کر رہی ہیں، جس پر سماجی کارکن اسامہ خلجی نے پی پی پی کے چئیرپرسن بلاول بھٹو اور سندھ حکومت کے ترجمان مرتضی وہاب کو مخاطب کرتے ہوئے پوچھا تھا کہ 'ایسا کیوں لگ رہا ہے کہ سندھ پولیس بحریہ ٹاؤن کے لیے کام کر رہی ہے اور زمین پر قبضہ کرنے کے لیے ان کی مدد کر رہی ہے۔' ان کا کہنا ہے کہ گزشتہ کئی سالوں سے وہ احتجاج کرتے چلے آ رہے ہیں تاہم ابھی تک وہ حکمران و اپوزیشن جماعتوں کی حمایت حاصل نہیں کرسکے ہیں اور نہ ہی ان کے احتجاج اور مبینہ طور پر بحریہ ٹاؤن حکام کی جانب سے کی گئی کارروائیوں کو الیکٹرانک میڈیا میں جگہ ملتی ہے۔


‘لڑکی کے قتل کے خلاف سوشل میڈیا پر مہم کیوں چلائی‘، جرگے کا نوجوان کے خلاف فیصلہ

پاکستان کے صوبہ سندھ میں ایک پنچائتی جرگے نے لڑکی کے قتل کے خلاف سوشل میڈیا پر مہم چلانے والے نوجوان پر 5 لاکھ روپے جرمانہ اور گھر کی خواتین سمیت وڈیرے سے معافی مانگنے کا فیصلہ سنایا ہے۔ مانجھند کے گاؤں وڈا چھچھر میں 28 جون 2020 کو ایک نوجوان لڑکی وزیراں چھچھر کو قتل کیا گیا تھا، جس کے بارے میں ابتدائی طور پر یہ کہا گیا تھا کہ لڑکی کو سر پر پتھر مار کر ہلاک کیا گیا ہے۔ سوشل میڈیا پر اس قتل کے خلاف مہم چلائی گئی تھی اور خواتین حقوق کی تنظیموں نے بھی احتجاج کیا تھا۔ ایک اعلی پولیس افسر نے بی بی سی کو بتایا کہ ابتدائی طور پر وزیراں کی موت کو حادثہ قرار دیا گیا تھا اور میڈیکل رپورٹ بھی غیر واضح تھی۔ انہوں نے قبر کشائی کر کے پوسٹ مارٹم کرایا۔ حالانکہ لاش کی حالت خراب ہو چکی تھی تاہم اس رپورٹ میں جسم میں سپرم کے شواہد ملے ہیں۔ رپورٹ سے تصدیق ہوئی کہ لڑکی کا ریپ کر کے سر میں کوئی نوکدار چیز کا وار کر کے ہلاک کیا گیا۔ ضلع جامشورو کی تحصیل مانجھند میں منگل کو یہ فیصلہ کیا گیا، جس میں سوشل میڈیا پر سرگرم جاوید چھچھر پر پانچ لاکھ جرمانے اور خواتین سمیت مقامی وڈیرے سے معافی کا فیصلہ سنایا گیا۔  اس فیصلے کے سرپنچ وارث ماچھی نے بی بی سی اردو سے رابطے پر تصدیق کی کہ انہوں نے یہ فیصلہ کیا ہے تاہم انہوں نے واضح کیا کہ یہ وزیراں کے قتل کا فیصلہ نہیں تھا  بلکہ برادری کی سطح پر ناراض فریقین کو منایا گیا ہے۔ ان کا کہنا تھا کہ فریقین آپس میں رشتے دار ہیں۔ الیاس چھچھر والوں کو شکوہ تھا کہ دوسری فریق نے ان کی مدد نہیں کی اور تنہا چھوڑ دیا تھا اور جاوید چھچھر نے ان کے خلاف سوشل میڈیا پر مہم چلائی۔ وارث ماچھی نے واضح کیا کہ برداریوں کے فیصلے نوجوان نہیں بڑے کرتے ہیں۔ جاوید اور دیگر لڑکوں نے سوشل میڈیا پر غلط بیانی کی، جب ان سے پوچھا گیا کہ انہوں نے ایسا کیا لکھا تو ان کا کہنا تھا کہ انہیں یہ یاد نہیں۔ ایس ایس پی جام شورو جاوید بلوچ کا کہنا ہے کہ انہوں نے ڈی ایس پی کو تحقیقات کا حکم جاری کیا ہے۔ بقول ان کے اگر یہ ثابت ہو جاتا ہے کہ جرگہ ہوا ہے تو اس کے مطابق قانونی کارروائی کی جائے گی۔ بقول ان کے وہ نوجوان جاوید سے ٹیلیفون پر رابطہ کرنے کی کوشش کر رہے ہیں لیکن رابطہ نہیں ہو پا رہا ہے۔ ان جرگوں کے خلاف وومین ایکشن فورم بھی عدالت میں مدعی رہی ہے۔ تنظیم کی رہنما عرفانہ ملاح وزیراں چھچھر قتل کیس میں تحقیقات کے لیے بھی سرگرم ہیں۔ انہوں نے بی بی سی کو بتایا کہ عدالتوں کا جو فیصلہ ہے اس کا احترام کیا جائے اور جنہوں نے یہ جرگہ منعقد کیا ہے ان کے خلاف مقدمہ دائر کرکے کارروائی کی جائے۔


Summary: دلہن صفیہ لاکھو نے بتایا کہ وکالت کی پریکٹس کے دوران انہوں نے دیکھا ہے کہ کئی ایسے غریب قیدی ہوتے ہیں جن کی ضمانت نہیں ہو پاتی۔ اسی لیے انہوں نے فیصلہ کیا کہ حق مہر میں 32 غریب قیدیوں کی ضمانت کی شرط رکھی جائے۔

دلہن کی جانب سے حق مہر کی انوکھی شرط، 32 قیدیوں کی ضمانت اور 32 نفلوں کی ادائیگی

صفیہ سنہ 2012 سے وکالت کے شعبے سے منسلک ہیں اور وہ کراچی بار اور نواب شاہ میں پریکٹس کرتی ہیں۔ ان کے شوہر بھی وکیل ہیں ’حق مہر میں نہ جائیداد، سونا اور چاندی، نہ لاکھوں روپے، صرف 32 قیدیوں کی ضمانت اور 32 نفل کی ادائیگی۔‘  دلہن کی یہ شرائط لے کر وکیل اور گواہ دلہا کے پاس پہنچے تو دولہے نے فوراً یہ شرط قبول کرلی۔ نواب شاہ کی تاج کالونی میں گزشتہ روز یعنی پیر کو 32 سالہ صفیہ لاکھو اور 45 سالہ حبیب جسکانی کا نکاح ہوا۔ صفیہ کا تعلق نواب شاہ اور حبیب جسکانی کا تعلق خیرپور ضلع سے ہے اور دونوں ہی وکیل ہیں۔  صفیہ لاکھو نے بی بی سی کو بتایا کہ جب گواہ اور وکیل آئے اور رضامندی کا پوچھا تو انہوں نے حق مہر میں اپنی عمر کے مطابق 32 غریب قیدیوں کی ضمانت اور اتنے ہی نفل کی ادائیگی کی شرائط بتائیں۔ یہ لوگ ان شرائط کے ساتھ دولہے کے پاس پہنچے اور انھوں نے حامی بھر لی۔ صفیہ لاکھو اور حبیب جسکانی کی یہ ارینج میریج ہے۔ صفیہ سنہ 2012 سے وکالت کے شعبے سے منسلک ہیں اور وہ کراچی بار اور نواب شاہ میں پریکٹس کرتی ہیں جبکہ حبیب جسکانی سنہ 2007 سے سندھ ہائی کورٹ اور ماتحت عدالتوں میں مقدمات کی پیروی کر رہے ہیں۔ دونوں کی اگست میں منگنی ہوئی تھی۔ صفیہ لاکھو کے مطابق انہوں نے صرف حق مہر میں نفل اور ضمانتیں لکھوائیں تاہم نکاح خواں نے کہا کہ کچھ رقم لکھوانا بھی ضروری ہے۔ جس کے بعد باہمی مشاورت سے 11 سو روپے حق مہر لکھوایا گیا۔  ’میری شرائط کے جواب میں دولہے نے کوئی شرط نہیں رکھی، صرف ان کو قبول کیا۔‘ صفیہ لاکھو نے بتایا کہ وکالت کی پریکٹس کے دوران انہوں نے دیکھا ہے کہ کئی ایسے غریب قیدی ہوتے ہیں جن کی ضمانت نہیں ہوتی اسی لیے انہوں نے یہ فیصلہ کیا ہے۔ ’حق مہر ایسا کچھ رکھنا چاہتی تھی جس سے دوسروں کو فائدہ پہنچے اور ہمارے لیے باعث دعا ہو۔ 32 قیدی آزاد ہوں گے تو ان گھرانوں کی دعائیں ملیں گی اور ہر ضمانت کے ساتھ ایک نفل شکرانے کی ادئیگی بھی۔‘ ایڈووکیٹ حبیب جسکانی کا کہنا ہے کہ وہ پہلے سے ایک لیگل ایڈ تنظیم سے وابستہ ہیں اور جیلوں میں جاکر محتاج اور مستحق قیدیوں کو قانونی مشاورت فراہم کرتے ہیں اور ان کے مقدمات کی پیروی بھی کرتے ہیں۔  ’اس شرط پر عملدرآمد کی کوئی ٹائم لائن نہیں ہے جیسے جیسے قیدی ملیں گے ضمانت کرائیں گے۔‘ صفیہ لاکھو کا کہنا ہے کہ ان کے حق مہر کی یہ شرط معلوم نہیں کیسے وائرل ہو گئی، رشتے داروں اور دوستوں نے بہت خوشی کا اظہار کیا۔  حبیب جسکانی کہتے ہیں کہ انہیں ہرگز توقع نہیں تھی کہ عام لوگوں کی طرف سے اس اقدام کو اس قدر سراہا جائے گا۔


Summary: لڑکی کے والد تخت مل نے ایف آئی آر درج کرائی تھی کہ 9 مارچ کو ایک سفید رنگ کی کار ان کے گھر کے باہر آکر رکی جس میں سے مسلح افراد اترے جنھوں نے انھیں ڈرایا کہ کوئی مزاحمت نہ کرے وہ لڑکی کو لیکر جائیں گے اور اس کا ’نکاح کرائیں گے‘۔اس مقدمے کے بعد سوشل میڈیا پر ایک ویڈیو وائرل ہوئی تھی جس میں درگاہ بھرچونڈی کے پیر ایک چارپائی پر بیٹھے ہیں جبکہ لڑکی زمین پر موجود ہے اور آس پاس لوگ کھڑے ہیں جو تمام مرد ہیں۔

مذہب کی ’تبدیلی‘ کا کیس، ہندو لڑکی کو چائلڈ پروٹیکشن سینٹر بھیجنے کا حکم

لڑکی نے عدالت کے سامنے اپنے بیان میں کہا ہے کہ اس نے اپنی مرضی سے بغیر کسی دباؤ کے مذہب تبدیل کیا ہے۔ دوسری جانب لڑکی کے والد کا الزام ہے کہ اسے چند افراد اٹھا کر لے گئے تھے جس کے بعد اس کا مذہب زبردستی تبدیل کروایا گیا ہے۔  لڑکی کا کہنا تھا کہ اس نے اپنی مرضی سے درگاہ بھرچونڈی پہنچ کر اپنا مذہب تبدیل کیا اور اب اس کا نام اُم حنا ہے اور یہ کہ تبدیلی مذہب کے لیے اس پر کوئی دباؤ نہیں تھا۔ پیر آف بھرچونڈی کی طرف سے ایڈووکیٹ سعید احمد بجارانی پیش ہوئے جنھوں نے بعد میں صحافیوں کو بتایا کہ عدالت نے لڑکی کی اکیلے میں والدین سے ملاقات کرائی جس کے بعد بیان قلمبند کیا گیا۔ انھوں نے دعویٰ کیا کہ لڑکی نے کہا کہ وہ پیر آف بھرچونڈی جانا چاہتی ہے تاکہ وہ اپنی اسلامی تعلیم جاری رکھ سکے۔ تنگوانی تھانے میں لڑکی کے والد تخت مل نے ایف آئی آر درج کرائی تھی کہ 9 مارچ کو شام چار بجے ایک سفید رنگ کی کار ان کے گھر کے باہر آکر رکی جس میں سے پانچ افراد اترے جن میں مشتاق، بھورل اور دیگر شامل تھے۔ ان کے پاس ٹی ٹی پستول تھے، انھوں نے انھیں ڈرایا کہ کوئی مزاحمت نہ کرے وہ لڑکی کو لیکر جائیں گے اور اس کا ’مشتاق سے نکاح کرائیں گے‘۔ ایف آئی آر کے مطابق مشتاق نے 13 سالہ لڑکی کو ’بازو سے پکڑا اور ساتھ لیکر کار میں سوار ہوئے اور نامعلوم منزل کی طرف روانہ ہوگئے‘۔  اس مقدمے کے بعد سوشل میڈیا پر ایک ویڈیو وائرل ہوئی تھی جس میں نظر آتا ہے کہ درگاہ بھرچونڈی کے پیر ایک چارپائی پر بیٹھے ہیں جبکہ لڑکی زمین پر موجود ہے اور آس پاس لوگ کھڑے ہیں جو تمام مرد ہیں۔ لڑکی کو ایک خستہ حال سیف ہاؤس میں رکھا گیا تھا جہاں درگاہ بھرچونڈی کے مریدوں کی موجودگی اور کھانا لانے کی ویڈیو بھی سوشل میڈیا پر وائرل ہوئی۔ اطلاعات کے مطابق جب لڑکی کے والد اور والدہ ملاقات کے لیے وہاں گئے تو انہیں مبینہ طور ہر ملاقات کرنے نہیں دی گئی تھی۔ پاکستان پیپلز پارٹی کے ایک رہنما سکھدیو کا کہنا تھا کہ لڑکی کا جبری مذہب تبدیل کیا گیا ہے، وہ ذاتی طور پر اس کیس کو دیکھ رہے ہیں اور خواتین کی ترقی کی وزرات کی صوبائی وزیر شہلا رضا سے رابطے میں ہیں۔ ایس ایس پی امجد شیخ نے بی بی سی کو بتایا کہ آگ لگائے جانے کا دعویٰ درست نہیں اور ان کے مطابق آگ پر دیگچی رکھی ہوئی تھی جس میں سے آگ بھڑکنے سے باعث کچھ اشیا جل گئیں اور یہ کہ اب وہاں پولیس چوکی بھی قائم ہے۔ شہزاد کا کہنا تھا کہ پولیس چوکی اس واقعے کے بعد قائم کی گئی تھی۔


Summary: سندھ کے شہر لاڑکانہ میں آپریشن تھیٹر میں مریضہ کے مبینہ ریپ کے خلاف اہل خانہ اور علاقے کے لوگوں نے احتجاجی مظاہرہ کیا ہے۔ پولیس نے متعلقہ نجی ہسپتال کو بند کر دیا ہے۔

’ہسپتال میں جسم کے نچلے حصے کو سن کر کے مجھے ریپ کیا گیا‘

سندھ کے شہر لاڑکانہ میں آپریشن تھیٹر میں ایک مریضہ کے مبینہ ریپ کے خلاف اہل خانہ اور علاقے کے لوگوں نے احتجاجی مظاہرہ کیا ہے، پولیس نے متعلقہ نجی ہسپتال کو ان کے مطالبہ پر بند کر دیا ہے۔ لاڑکانہ کے قریب انڈس ہائی وے پر واقع پکھو شہر کے رہائشیوں نے دھرنا دے کر انڈس ہائی وے کو بلاک کر دیا، جس کے بعد متاثرہ خاتون کے رشتے دار اور علاقے کے لوگ ٹریکٹر ٹرالیوں، موٹر سائیکلوں اور گاڑیوں میں سوار ہو کر جلوس کی صورت میں لاڑکانہ پہنچے جہاں نجی میڈیکل سینٹر کے باہر دھرنا دیا گیا۔ لاڑکانہ پولیس نے 12 مارچ کو نجی ہسپتال کے اسٹاف کے خلاف آپریشن تھیٹر میں مبینہ ریپ کا مقدمہ درج کیا تھا۔ متاثرہ خاتون کے شوہر نے بی بی سی کو بتایا کہ واقعے کے بعد پولیس کی تفتیش سے وہ مطمئن نہیں تھے کیونکہ ان سے کوئی رابطہ نہیں کیا گیا تھا۔ جبکہ مرکزی ملزم ڈاکٹر کو بھی حراست میں نہیں لیا گیا جس نے ضمانت کرا لی، ان کا کہنا تھا کہ ان کا مطالبہ تھا کہ اس متنازع نجی ہسپتال کو بند کیا جائے، ان کے احتجاج کے بعد ایس ایچ او کو تبدیل کر دیا گیا ہے۔ متاثرہ خاتون کے شوہر نے مقدمے میں موقف اختیار کیا ہے کہ ان کی بیوی (ف) کو، جس کی عمر 25 سے 26 سال ہو گی کی ٹانگ ٹوٹ گئی تھی، لے کر وہ اپنے کزن کے ساتھ لاڑکانہ میں نجی ہسپتال آ گئے جہاں ڈاکٹر سے ملاقات کی، جس نے کہا کہ آپریشن ہو گا، مریضہ کو داخل کروائیں۔ ان کے مطابق دوپہر کو ڈھائی بجے ہسپتال کا عملہ ان کی بیوی کو آپریشن تھیٹر میں  لے گیا۔ کچھ دیر کے بعد ڈاکٹر گیا، شام کو پانچ بجے ہسپتال سے بیوی کو باہر نکالا گیا جس نے بتایا آپریشن تھیٹر میں ہسپتال کے عملے نے انجیکشن لگا کر جسم کے نچلے حصے کو سن کر دیا، تاہم وہ ہوش میں رہیں۔ اس دوران ایک ملزم نے ان کو برہنہ کر کے ریپ کیا جبکہ دوسرے ملزمان خاموش رہنے کے لیے دھمکاتے رہے، جب بڑا ڈاکٹر آیا تو اس نے انھیں بھی یہ بات بتائی اس نے بھی خاموش رہنے کو کہا۔ ڈاکٹر شعیب کے مطابق جمع کے روز گیارہ بجے مریضہ آئی تھیں۔ جمعہ کی نماز کے بعد ان کو آپریشن تھیٹر منتقل کیا گیا جہاں جو ایس او پیز ہوتی ہیں ان کے تحت مریضہ کو تیار کر کے انہیں بلایا گیا۔ یہ آپریشن ایک گھنٹہ جاری رہا جس کے بعد وہ باہر آ گئے اور او پی ڈی میں مصروف ہو گئے۔ ڈاکٹر شعیب کے مطابق آپریشن کے دوران ہسپتال کی ایک خاتون اہلکار بھی موجود تھیں۔ انھوں نے کہا کہ ایسا کچھ آپریشن تھیٹر میں ہونا ممکن نہیں اور انہوں نے اپنے اسٹاف سے بھی دریافت کیا انہوں نے بھی انکار کیا۔


Summary: کراچی میں جاری سندھ ادبی میلے کے تیسرے روز بلوچستان کی صورتحال پر مجوزہ سیشن کو منسوخ کر کے آڈیٹوریم کو بند کر دیا گیا جبکہ اس پروگرام سے چند گھنٹے قبل مقررین کو آگاہ اس کی منسوخی کے متعلق آگاہ کیا گیا۔

سندھ ادبی میلے میں بلوچستان پر سیشن منسوخ: ’ثابت کرتا ہے ہمیں اظہار رائے کی آزادی نہیں‘

کراچی میں جاری سندھ ادبی میلے کے تیسرے روز بلوچستان کی صورتحال پر گفتگو کے لیے مجوزہ پروگرام کو منسوخ کر کے آڈیٹوریم کو بند کر دیا گیا۔ اس پروگرام سے چند گھنٹے قبل مقررین کو آگاہ کیا گیا کہ یہ پروگرام منسوخ کر دیا گیا ہے جبکہ اس پروگرام کو سننے کے لیے بڑی تعداد میں بلوچ طلبہ و طالبات، سیاسی و سماجی کارکن موجود تھے۔ سندھ لٹریچر فیسٹیول کے ایک آرگنائزر نے بی بی سی کو بتایا کہ مقررین میں سے صوبائی وزیر ظہور بلیدی، ثنا بلوچ اور یوسف مستی خان کی عدم دستیابی کی وجہ سے یہ پروگرام منسوخ کیا گیا ہے۔ مجوزہ پروگرام کے میزبان عابد میر نے بی بی سی کو بتایا کہ ’ظہور بلیدی دو روز قبل اپنی مصروفیت کے بارے میں آگاہ کر چکے تھے جبکہ ثنا بلوچ اسلام آباد میں تھے اور انھوں نے بتایا تھا کہ وہ زوم یا سکائپ پر دستیاب ہوں گے۔‘ عابد میر نے یہ واضح کیا کہ ’شاہ محمد مری نے ہرگز شرکت سے انکار نہیں کیا تھا۔ انھیں پروگرام سے صرف ایک گھنٹہ قبل آگاہ کیا گیا اور اس کی وجہ بھی نہیں بتائی گئی۔ صرف اتنا معلوم ہوا کہ میلے کے منتظمین کو اس کے پارٹنر ادارے کی جانب سے کہا گیا کہ یہ سیشن منسوخ کیا جائے۔‘  اس فیصلے سے ادبی میلے کے شرکا لاعلم تھے اور جب بچوں کے جنسی استحصال پر ایک سیشن جاری تھا تو انسانی حقوق کمیشن کے رہنما اسد اقبال بٹ نے الزام عائد کیا کہ بلوچستان پر ہونے والا پروگرام دباؤ ڈال کر منسوخ کرایا گیا جبکہ اس کے مقررین یہاں موجود تھے جن میں یوسف مستی خان علالت کے باوجود آئے تھے۔ پولو گراونڈ کے سبزے پر فرشی نشست لگا کر اس سیشن کا آغاز کیا گیا، جس سے خطاب کرتے ہوئے ڈاکٹر شاہ محمد مری کا کہنا تھا کہ ’دوستوں کو کہا گیا کہ اس پروگرام کو منسوخ کریں لیکن ہم زمین کے لوگ ہیں اور زمین پر ہی بیٹھے ہیں۔ ہم نے کب فرمائش کی تھی کہ ہمیں مائیک دیں یہ سیشن دیں اور ٹکٹ دیے کر بلائیں۔‘ ماہ رنگ بلوچ نے بی بی سی سے بات کرتے ہوئے بتایا کہ ’بہت سے لوگ حب چوکی سے لے کر گوادار تک سے خاص طور پر یہ سیشن سسننے کے لیے آئے تھے ۔یہ کتنی بدنظمی اور بداخلاقی ہے کہ کسی قومی رہنما اور دانشوروں کو بلائیں اس کے بعد دو گھنٹے قبل سیشن منسوخ کر دیں اور اس کی کوئی وجہ بھی نہ بتائیں۔‘


Summary: سینیٹ انتخابات اوپن بیلٹنگ سے کروانے سے متعلق صدارتی ریفرنس کی سماعت کے دوران بدھ کے روز سندھ بار کونسل کے وکیل صلاح الدین احمد نے کہا ہے کہ سینیٹ کے انتخابات ایک سیاسی معاملہ ہے اور سپریم کورٹ سیاسی معاملات سے خود کو الگ رکھے۔

سینیٹ انتخابات: ’اوپن بیلیٹنگ کروانے سے رشوت ختم ہو جانے کا تاثر غلط ہے‘

سپریم کورٹ میں سینیٹ انتخابات اوپن بیلٹنگ سے کروانے سے متعلق صدارتی ریفرنس کی سماعت کے دوران سندھ بار کونسل کے وکیل صلاح الدین احمد نے کہا ہے کہ سینیٹ کے انتخابات ایک سیاسی معاملہ ہے اور سپریم کورٹ کو خود کو سیاسی معاملات سے الگ رکھنا چاہیے۔ خیال رہے کہ سپریم کورٹ میں سینیٹ انتخابات اوپن بیلیٹنگ سے کروانے سے متعلق صدارتی ریفرنس کی سماعت گذشتہ چند ہفتوں سے جاری ہے۔  بدھ کو ہونے والی سماعت کے دوران سندھ بار کونسل کے وکیل نے کہا کہ صدر مملکت نے آئین کے آرٹیکل 226 کے بارے میں جو خفیہ رائے شماری سے متعلق ہے، سپریم کورٹ سے رائے مانگی ہے تو عدالت کو اس کا جواب آئین کی روشنی میں ہی دینا ہو گا اور اگر اس سے ہٹ کر کوئی رائے دی گئی تو عدالت کے متنازعہ ہونے کے بارے میں تاثر قائم ہوگا۔ اس صدارتی ریفرنس کی سماعت کرنے والے پانچ رکنی بینچ کے سربراہ گلزار احمد نے ریمارکس دیتے ہوئے کہا کہ عدالت اس پہلو کو نہیں دیکھ رہی کہ اس ریفرنس سے کسی کو فائدہ ہوگا یا نہیں۔ سندھ بار کونسل کے وکیل کا کہنا تھا کہ بابری مسجد کے معاملے پر جب انڈین صدر نے سپریم کورٹ سے رائے مانگی تھی تو سپریم کورٹ نے یہ معاملہ صدر کو واپس بھجوا دیا تھا اور اس پر کوئی رائے نہیں دی تھی۔ انھوں نے کہا کہ دو سال پہلے سینیٹ کے انتخابات میں مبینہ طور پر رشوت لینے کی ویڈیو سامنے آئی ہے تو اس کا جائزہ لینا پارلیمان کا اختیار ہے سپریم کورٹ کا نہیں۔ سندھ بار کونسل کے وکیل کا کہنا تھا کہ عدالت اس معاملے کو بھی نظر میں رکھے کہ اس صدارتی ریفرنس  کے حق میں اٹارنی جنرل اور تین صوبوں کے ایڈووکیٹ جنرل نے جو دلائل دیے ہیں ان سب کو پاکستان تحریک انصاف کی حکومت نے ان عہدوں پر تعینات کیا ہے۔ واضح رہے کہ گذشتہ سماعت کے دوران اٹارنی جنرل خالد جاوید نے اس صدارتی ریفرنس میں پاکستان بار کونسل اور سندھ بار کونسل کے فریق بننے پر اعتراض کیا تھا اور ان کا کہنا تھا کہ صدر نے تو صرف آئین کے آرٹیکل 226 پر رائے مانگی ہے اس لیے عدالت کے لیے یہ ضروری نہیں ہے کہ وہ کسی دوسرے فریق کو بھی سنے تاہم عدالت نے اس سے اتفاق نہیں کیا تھا۔ صلاح الدین احمد کا کہنا تھا کہ اگر عدالت عظمی الیکشن ایکٹ سنہ 2017 کو ختم کر دے اور حکومت یہ تصور کر لے کہ سینیٹ کے انتخابات نہیں ہوں گے تو ایسا نہیں ہو گا اور الیکشن کمیشن کے پاس اس کا نعم البدل ضرور ہو گا کیونکہ انتخابات کروانا الیکشن کمیشن کی ذمہ داری ہے۔ انھوں نے کہا کہ اس صدارتی ریفرنس میں حکومت نے سپریم کورٹ سے آئین کے آرٹیکل 226 کے بارے میں رائے طلب کی ہے اور سپریم کورٹ صرف آئین میں ہی اس کا جواب تلاش کر کے رائے دے۔


Summary: ٹھٹھہ کے قریب مکلی کے قبرستان میں موجود قبروں کی تعداد 10 لاکھ بتائی جاتی ہے جبکہ یہاں 20 کے قریب بڑے مقبرے موجود ہیں جو مغل حکمرانوں کے ادوار اور تعمیراتی حسن کو بیان کرتے ہیں۔ اس قبرستان میں موجود قبروں کی قدامت 500 سال تک بتائی جاتی ہے۔

جام نظام کا ’سانس لیتا‘ مقبرہ: ’جہاں کیل لگانا ممنوع ہے وہاں پہاڑ توڑنے کا آلہ استعمال ہوا‘

کراچی سے سو کلومیٹر کی مسافت پر ٹھٹھہ شہر کے قریب مکلی کا قبرستان 10 کلومیٹر کے وسیع رقبے پر پھیلا ہوا ہے۔ اس قبرستان میں موجود چھوٹی بڑی قبروں کی تعداد دس لاکھ کے قریب بتائی جاتی ہے جبکہ یہاں 20 کے قریب بڑے مقبرے موجود ہیں۔  اس قبرستان میں موجود قبروں کی قدامت 500 سال تک بتائی جاتی ہے اور اس قبرستان کی ثقافتی اور تاریخی اہمیت کے پیش  نظر اقوامِ متحدہ کے ادارے یونیسکو نے 1981 میں مکلی کو عالمی ثقافتی ورثہ قرار دیا تھا۔ مکلی کا شہر خموشاں مختلف حکمرانوں کے ادوار کا چشم دید گواہ ہے۔ یہاں کے مشہور مقابر جیسے جام یعنی سمہ، ترخان، ارغون وغیرہ مغل حکمرانوں کے ادوار کی تہذیب و تمدن اور تعمیراتی حسن کو بیان کرتے ہیں۔ یہ دلکش نقش و نگاران مقابر میں خوابیدہ افراد کے جاہ و جلال اور شان و شوکت کی کہانیاں بھی بیان کرتے ہیں۔ان ہی بڑے مقبروں میں ایک مرزا عیسی خان ترخان ثانی کا مقبرہ بھی ہے۔ نئی ٹائلوں کے استعمال کے پیش نظر شاید مقبرے کے فرش کی خوبصورتی ضرور رہی ہو گی مگر افسوس کی بات یہ ہے کہ کم از کم چار سو سال پرانے پتھروں کو اکھاڑ کر تاریخی آثار ضائع کر دیے گئے ہیں۔ اکھاڑے گئے پتھر مقبرے کے قریب ہی موجود ہیں اور مقبرے کے احاطے میں بہت سی نئی غیر استعمال شدہ ٹائلیں بھی موجود تھیں ۔ ’ڈھائی کروڑ کے سرمائے سے تین سال کے عرصے میں سلطان ابراہیم کے مقبرے کا کام مکمل ہو سکا۔ سندھ میں کاشی کے ماہر کاری گر موجود نہیں اور جو تھوڑا بہت کام جانتے تھے وہ محنت کرنے تیار نہیں تھے۔ جو ٹائلز تیار کی جا رہی تھیں اس سے ہم مطمئن نہیں تھے۔ لہذا ہم نے خود بھٹیاں لگالیں جن پر میں نے خود کام کیا، مٹی تک ہم نے خود گوندھی اور خواتین کو بھی اس کام کی ٹریننگ دی۔ بہت وقت لگا لیکن محنت وصول ہوئی۔‘ مغل حکمرانوں کی طرح سندھ کے اس راجا کو بھی تعمیرات کا بہت شوق تھا، خاص کر سنگِ زرد کی تعمیرات کا۔ آج اسی کے باعث تعمیرات کی دنیا میں یہ دور ’سمّہ آرکیٹکٹ‘ کے نام سے جانا جاتا ہے۔ جام نے اپنی زندگی میں ہی اپنے مقبرے کی تعمیر شروع کروا دی تھی جو ان کی موت کے ایک سال بعد مکمل ہوا۔ ماہرین کے نزدیک جام نظام الدین مقبرے کا کام اب صوبائی حکومت کے لیے ٹیسٹ کیس ہے اور اگر وہ اس میں ناکام ہو جاتی ہے تو ایک جانب اہم ترین ثقافتی ورثے کو نقصان پہنچ سکتا ہے جبکہ دوسری جانب مکلی قبرستان کو عالمی فہرست سے باہر ہونے سے بھی کوئی نہیں روک سکے گا۔


Summary: وزرات صحت سندھ نے کراچی کے ضلع شرقی میں ڈسٹرکٹ ہیلتھ آفس کی ایک اہلکار کو کورونا ویکسین سے متعلق ایس او پیز کی خلاف ورزی کرتے ہوئے سابق گورنر سندھ کی بیٹی اور داماد کو ویکسین لگانے کے الزام میں معطل کردیا ہے۔

سابق گورنر سندھ کی بیٹی اور داماد کو ویکسین لگانے پر طبی اہلکار معطل

وزرات صحت سندھ نے کراچی کے ضلع شرقی میں ڈسٹرکٹ ہیلتھ آفس کی ایک اہلکار کو کوورونا ویکسین سے متعلق ایس او پیز کی خلاف ورزی کرنے کے الزام میں معطل کردیا ہے۔ ان کی معطلی کا فیصلہ سوشل میڈیا پر پاکستان مسلم لیگ (ن) کے رہنما اور سابق گورنر سندھ محمد زبیر کی بیٹی اور داماد کو کووڈ-19 ویکسین لگائے جانے کی تصاویر وائرل ہونے کے بعد کیا گیا۔  سوشل میڈیا پر یہ تصویر سامنے آنے کے بعد اس پر کڑی تنقید کی گئی کہ سابق گورنر سندھ محمد زبیر کی بیٹی اور داماد  نے تو طبی اہلکار تھے اور نہ ہی عمر رسیدہ افراد تو انہیں یہ ویکسین کیسے لگائی گئی۔  صوبائی وزیر صحت کی میڈیا کوآرڈینیٹر میران یوسف نے ٹوئٹس کے ردعمل میں کہا کہ 'جس شخص نے ویکسین کی سہولت دی اس کو معطل کردیا گیا اور اس کی تحقیقات کی جائیں گی'۔ اس حوالے سے میران یوسف نے تصدیق کی کہ محکمہ صحت کے ڈیٹا بیس کے مطابق جن دو افراد کی تصاویر سوشل میڈیا پر شیئر کی گئیں وہ سابق گورنر سندھ محمد زبیر کی بیٹی اور داماد ہیں۔  گذشتہ روز ایک ٹویٹ میں شیئر ہونے والی تصاویر میں بظاہر ایک طبی اہلکار نوجوان خاتون اور مرد کو کورونا کی ویکسین لگا رہی ہیں۔ ٹویٹ میں کہا گیا تھا کہ ’محمد زبیر کی بیٹی اور داماد کو کراچی میں ویکسین لگائی گئی، سندھ حکومت کیسے اپنے من پسند اشرافیہ کو  ویکسین دے سکتی ہے ایسے میں جب فرنٹ لائن ورکرز کو ابھی ویکسین نہیں ملی۔‘ اسی تناظر میں نیشنل کمانڈ اینڈ آپریشن سینٹر (این سی او سی) کے سربراہ اور وفاقی وزیر منصوبہ بندی اسد عمر نے ٹوئٹ میں کہا کہ ’شکایت موصول ہوئی تھیں کے کورونا ویکسین کراچی میں ہیلتھ کیئر ورکرز کے علاوہ جان پہچان والوں کو لگائی جا رہی ہیں. فوری نوٹس لیتے ہوئے آج NCOC کی ٹیم کی فیصل سلطان کی سربراہی میں سندھ حکومت کے نمائندوں سے میٹنگ میں سختی سے صرف ہیلتھ ورکرز کی ویکسینیشن کی تاکید کی گئ.‘ اسی بار پر ایک سوشل میڈیا صارف اعجاز احمد نے اسد عمر کو آڑے ہاتھوں لیا۔ ان کا کہنا تھا ’چینلز پر خبر چل رہی ہے کہ وہ جان پہچان والے آپ کے بھائی کی بیٹی اور داماد ہیں مگر آپ نے اپنے رشتوں کا بوجھ بھی سندھ حکومت پر ڈال دیا, انہیں کچھ نہیں کہا, ذرا سی ان کی مذمت کردیں جو آپ کی حکومت کی طرح خاموشی سے واردات ڈال گئے۔, آپ کے رشتہ دار۔‘ اسد عمر کی اس ٹویٹ کے جواب میں ایک سارف نے وفاق اور سندھ حکومت کے درمیان جاری رنجش کی یاد دہانی کرواتے ہوئے استہزایہ انداز میں کہا ’آپ کی سختی کو سندھ گورنمنٹ خاطر میں نہیں لاتی۔  آپ نے دو تین ٹویٹ کر کہ چپ ہوجانا ہے اور انھوں نے کہنا ہے کچھ کر سکتے ہو تو کرلو بس۔‘


’راستے سے اٹھائے ہوئے کاغذ میرے استاد بنے‘

پاکستان کے شہر لاہور کے ایک پارک میں علامہ اقبال کے مجسمے پر تنازعے کے بعد سماجی رابطوں کی ویب سائٹس پر سندھ کے آرٹسٹ فقیرو سولنکی کے فن پاروں کی تصاویر شئیر ہونا شروع ہو گئیں جن کو نہ صرف سراہا گیا بلکہ یہ سوال بھی کیا گیا کہ ان گمنام آرٹسٹوں کی پذیرائی کیوں نہیں کی جاتی۔ 'جس طرح ہم انٹرنیٹ پر دوسرے ممالک کو دیکھتے ہیں، اس حوالے سے حوصلہ افزائی کم ہے۔ شاید اس کی وجہ یہ ہے کہ یہاں آرٹ کو وہ اہمیت نہیں دی جاتی جو بیرون ملک ملتی ہے۔ وہاں بڑے میوزیم ہیں، گیلریز ہیں، وہاں نہ صرف کام کرنے والے ہیں بلکہ کام کرانے والے، اور آرٹ سے محبت کرنے والے اور سمجھنے والے بھی ہیں یہاں وہ رجحان بہت کم ہے۔' ’میرے دادا اور والد مستری تھے۔ وہ گھروں اور چھوٹے مندروں کی تعمیر کرتے تھے اور ان مندروں کے لیے مورتیاں بھی بناتے تھے۔ دادا نے اپنا فن اپنے بیٹے کیچمند کو منتقل کیا اور یوں یہ کام مجھے ورثے میں ملا۔ ہم آٹھ بھائیوں میں صرف تین نے یہ کام جاری رکھا اور میں نے اپنے کام کی ابتدا اپنے بڑے بھائی مان سنگھ سے متاثر ہوکر کی۔' 'میں راستے سے کاغذ جمع کرتا تھا۔ ان میں اگر یورپ کے کسی آرٹسٹ کا کام نظر آتا تو اس کو رکھ لیتا۔ یہ راستے کے کاغذ میرے استاد بنے۔ میرے پاس کوئی ایک من کے قریب کاغذ جمع ہوگئے ہیں۔ آج بھی راستے میں کاغذ اٹھانے کو غلط نہیں سمجھتا، وہ میرے استاد ہیں۔'   فقیرو نے بتایا کہ وہ پاکستان کے مشہور تعلیمی ادارے این سی اے لاہور میں آرٹ پڑھانے کے خواہشمند تھے لیکن ایک حادثے کی وجہ سے ایسا نہ کر پائے۔  ’ظاہر ہے بھگوان یا دیوی، دیوتا نے فوٹوگرافی تو نہیں کرائی ہوگی۔ یہ تو آپ کا ایک تصور ہے۔ بھگوان کے جو ہاتھ ہیں وہ دعا والے ہوتے ہیں۔ وہ اوپر اٹھے ہوئے ہوتے ہیں۔ ان کی لیکریں بنانے کے لیے مجھے پامسٹری پڑھنی پڑی جس کے بعد میں نے سمجھا کہ ایک نیک اور اچھے انسان کے ہاتھوں کی لیکریں کیسی ہونی چاہییں۔' 'فائبر گلاس میں کام کرنے کی اصل وجہ یہ ہے کہ ایک تو کم وزن ہے، دوسرا اس میں مِکسنگ اور میچنگ ٹھیک ہوتی ہے۔ اسی لیے 90 فیصد کام فائبر گلاس میں ہو رہا ہے۔ پھر میں نے مٹی، لکڑی اور پتھر میں بھی کام کیا ہے۔ اس کے علاوہ پینٹنگز میں پینسل ورک، آئل کلر اور واٹر کلر میں بھی کام کرتا ہوں۔' انھوں نے بتایا کہ وہ بیرون ملک صرف ایک بار ترکی گئے ہیں لیکن نیپال کی آرٹ گیلری میں ان کے فن پاروں کی نمائش ہو چکی ہے اور پاکستان کی گیلریوں میں بھی ان کا کام موجود ہے۔


Summary: سندھ حکومت کے وزیر برائے انفارمیشن اینڈ ٹیکنالوجی تیمور تالپور کی جانب سے ایک ویڈیو بنائی گئی ہے، جس میں انھیں پی ٹی کی حکومت پر تنقید کرتے ہوئے یہ کہتے سنا جا سکتا ہے کہ 'یہ گورنر ہاؤس کی گاڑی کتے کو گھما رہی ہے اور کتے کا پروٹوکول بھی دیکھیں۔'

سوشل میڈیا پر وائرل ویڈیو، گورنر سندھ کے کتے کے لیے سرکاری پروٹوکول کیوں؟

گورنر سندھ کے کتے کے لیے سرکاری پروٹوکول کیوں؟ یہ سوال سوشل میڈیا صارفین کی جانب سے اس وقت اٹھایا گیا، جب سوشل میڈیا پر وائرل ہونے والی ایک ویڈیو میں دیکھا گیا کہ گورنر سندھ کی سرکاری گاڑی میں ایک کتا گاڑی کے شیشے سے منہ باہر نکال کر پچھلی سیٹ پر بیٹھا ہے جبکہ پولیس پروٹوکول کی گاڑی، گورنر ہاؤس کی گاڑی کو سکیورٹی فراہم کر رہی ہے۔  تاہم یہ ویڈیو سندھ حکومت کے وزیر برائے انفارمیشن اینڈ ٹیکنالوجی تیمور تالپور کی جانب سے بنائی گئی ہے۔  اس ویڈیو میں انھیں پاکستان تحریک انصاف کی حکومت پر تنقید کرتے ہوئے یہ کہتے سنا جا سکتا ہے کہ 'یہ گورنر ہاؤس کی گاڑی کتے کو گھما رہی ہے اور کتے کا پروٹوکول بھی دیکھیں۔' ’کیونکہ گاڑی کی ویڈیو بنائی گئی اس میں میری فیملی موجود تھی۔ میرے خیال میں یہ ایک انتہائی غیر سنجیدہ حرکت کی گئی ہے کہ کسی کی فیلمی کی ویڈیو بنائی جائے۔ جب میری بیٹی اور بیوی نے دیکھا کہ اس طرف ویڈیو بنائی جا رہی ہے تو وہ بیچھے ہو کر بیٹھ گئیں تا کہ وہ اس ویڈیو میں نہ آئیں۔ صوبائی وزیر جس کو پروٹوکول کہہ رہے ہیں وہ گورنر کی فیملی کو بطور سکیورٹی دیا جاتا ہے۔' جہاں ایک طرف یہ بحث کی جا رہی ہے کہ سرکاری املاک اور پروٹوکول کا استعمال درست نہیں تو وہیں بہت سے صارفین کی جانب سے کتے کے گورنر ہاوس کی گاڑی میں سفر کرنے پر یہ بھی کہا جا رہا ہے کہ اگر پالتو جانور آپ کے ساتھ سفر کر رہا ہے تو اس میں کوئی برائی نہیں ہے۔  صوبائی وزیر سندھ برائے انفارمیشن سائنس اینڈ ٹیکنالوجی تیمور تالپر پر تنقید کرتے ہوئے وفاقی وزیر برائے سائنس اینڈ ٹیکنالوجی فواد چوہدری کا کہنا ہے کہ 'اس طرح سے ویڈیوز بنانا فیملیز کی پرائیویسی میں مداخلت اور گھٹیا بات ہے، کراچی میں گورنر کی فیملی کو سیکورٹی دینا اہم ہے وہاں کے حالات کا سب کو پتہ ہے۔۔تمام ’ڈاگ لورز‘ اپنے کتے کو ساتھ لے کر سفر کرتے ہیں اس میں کیا ہے؟ البتہ صوبائی وزير سندھ برائے انفارمیشن ائیڈ ٹیکنالوجی تیمور تالپور نے بی بی سی سے گفتگو کرتے ہوئے کہا کہ میں گورنر صاحب کی فیملی کی بہت عزت کرتا ہوں اور اگر اس گاڑی میں ان کی فیملی کا کوئی بھی بندہ موجود ہوتا تو میں کبھی یہ جرات نہ کرتا کہ ایسی ویڈیو بناؤں۔  اس واقعے کے بعد ایک مرتبہ پھر یہ بحث بھی دوبارہ شروع ہو گئی ہے کہ موجودہ حکومت اقتدار میں آنے سے پہلے ہمیشہ وی آئی پی کلچر اور غیر ضروری پروٹوکول پر تنقید کیا کرتی تھی جبکہ اب یہ دیکھا گیا ہے کہ ان کے کچھ عمل ان دعوؤں کے برعکس دکھائی دیتے ہیں۔


Summary: شاہ عبدالطیف یونیورسٹی کے شعبے آرکیالوجی نے حالیہ سائنسی تحقیق سے ثابت کیا ہے کہ یہاں قبل اسلام تین عیسوی صدی کی آبادی کے آثار بھی موجود ہیں۔

وہ شہر جہاں محمد بن قاسم نے سندھیوں سے ’آخری‘ لڑائی لڑی

سندھ کے وسط میں موجود برہمن آباد کے کھنڈرات سے عرب سپہ سالار محمد بن قاسم کی آمد سے قبل کے آثار برآمد ہوئے ہیں۔ تاریخی حوالوں میں تو اس کا ذکر ملتا تھا لیکن شاہ عبدالطیف یونیورسٹی کے شعبہ آرکیالوجی نے حالیہ سائنسی تحقیق سے ثابت کیا ہے کہ یہاں تیسری صدی عیسوی کی آبادی کے آثار موجود ہیں۔ شاہ عبدالطیف یونیورسٹی کے شعبہ آرکیالوجی سے منسلک ڈاکٹر غلام محی الدین ویسر کا کہنا ہے کہ اس رپورٹ میں عمارتوں کی سطح، یا ادوار پر کوئی بات نہیں کی گئی۔ شاہ عبدالطیف یونیورسٹی کے شعبے آرکیالوجی کے سربراہ ڈاکٹر غلام محی الدین ویسر کی سربراہی میں اساتذہ اور طالب علموں پر مشتمل 20 افراد کا گروپ حالیہ دنوں برہمن آباد کے آثار کی تحقیق کر رہا ہے، ابتدائی طور پر چھ مقامات پر یہ تحقیق جاری ہے  جسے اگلے مرحلے میں وسیع کیا جائے گا۔ ڈاکٹر غلام محی الدین ویسر کا کہنا ہے کہ پہلے کی تحقیق میں ایک جامع مسجد کا ذکر ملتا ہے اس لیے انھوں نے چار گڑھے، مسجد ایریا میں لگائے ہیں جو 15 فٹ نیچے تک گئے ہیں جس سے یہ معلوم ہوا ہے کہ جو موجودہ شہر ہے اس سے پہلے بھی ایک آبادی تھی۔  انھوں نے بتایا کہ ’یہاں سے ملنے والے مٹی کے برتن تیسری صدی عیسوی سے مشہابت رکھتے ہیں جو ساسانی دور (اسلام سے قبل ایران کا آخری بادشاہی دور) سے تعلق رکھتے ہیں اسی نوعیت کے برتن بھنبور کے آثار قدیمہ سے بھی مل چکے ہیں۔  ڈاکٹر ویسر کا کہنا ہے کہ حالیہ تحقیق میں مٹی کے برتنوں کے علاوہ قیمتی پتھر، نیلم، روبی، زمرد بھی پائے گئے ہیں اس کے علاوہ ان کی پالش کرنے کے آلات اور سانچے بھی برآمد ہوئے ہیں۔  ’جس سے اندازہ ہوتا ہے کہ ان کی یہاں صنعت موجود تھی۔ اس کے علاوہ ہاتھی دانت کے زیورات، شیل اور  سکے بھی ملے ہیں اور سکوں کی صفائی کے بعد یہ معلوم ہو گا کہ یہ کس دور کے ہیں۔‘ برہمن آباد پر محمود غزنوی نے بھی حملہ کیا تھا۔ ایم ایچ پنہور لکھتے ہیں کہ سومنات مندر پر حملے کے بعد محمود غزنوی نے منصورہ پر حملہ کیا، یہاں خفیف سومرو کی حکومت تھی جو حملے سے پہلے فرار ہو گیا، یہاں بڑے پیمانے پر قتل و غارت ہوئی اور شہر کے کچھ حصے کو نذر آتش کیا گیا۔ شاہ عبدالطیف یونیورسٹی کے شعبے آرکیالوجی کے سربراہ غلام محی الدین زلزلے کی تھیوری تو مسترد کرتے ہیں کیونکہ ’دیواریں سلامت ہیں اور کہیں بھی جھکی ہوئی نہیں ہیں۔‘ وہ اس مؤقف سے بھی اتفاق نہیں کرتے کہ شہر پر حملہ کر کے نذر آتش کیا گیا ہو، بقول ان کے ’آگ کے نشانات یا جلی ہوئی لکڑیاں وغیرہ برآمد نہیں ہوئی ہیں۔‘


Summary: آج سے لگ بھگ سات برس قبل یعنی نو جنوری 2014 کو ایک مبینہ خودکُش حملے میں ڈرائیور اور محافظ کے ساتھ ہلاک ہو جانے والے چوہدری اسلم نہ تو خاندان یا ذات کے لحاظ سے چوہدری تھے، نہ چوہدری کا خطاب اُن کے نام کا حصہ تھا۔ سندھ ریزرو پولیس کی ایگل سکواڈ میں بطور اسسٹنٹ سب انسپکٹر بھرتی ہونے والے چوہدری اسلم جلد ہی محکمہ پولیس میں انکاؤنٹر سپیشلسٹ مشہور ہو گئے تھے۔

چوہدری اسلم: ’انکاؤنٹر سپیشلسٹ‘ کہلائے جانے والے پولیس افسر ہیرو تھے یا ولن؟

آج سے لگ بھگ سات برس قبل، یعنی نو جنوری 2014 کو ایک مبینہ خودکُش حملے میں ڈرائیور اور محافظ کے ساتھ ہلاک ہو جانے والے چوہدری اسلم نہ تو خاندان یا ذات کے لحاظ سے چوہدری تھے، نہ چوہدری کا خطاب اُن کے نام کا حصّہ تھا آج سے لگ بھگ سات برس قبل، یعنی نو جنوری 2014 کو ایک مبینہ خودکُش حملے میں ڈرائیور اور محافظ کے ساتھ ہلاک ہو جانے والے چوہدری اسلم نہ تو خاندان یا ذات کے لحاظ سے چوہدری تھے، نہ چوہدری کا خطاب اُن کے نام کا حصّہ تھا۔ فیاض خان کے مطابق چوہدری اسلم کی شمولیت تو ’سندھ ریزرو پولیس‘ کی مشہور زمانہ ’ایگل سکواڈ‘ میں بطور اسسٹنٹ سب انسپکٹر (اے ایس آئی) ہوئی مگر وہ جلد ہی کراچی کی ریگولر (باقاعدہ) پولیس فورس کا حصّہ بن گئے۔ چوہدری اسلم کے ساتھ کام کرنے والے ایک پولیس افسر کے مطابق 'پھر اسلم نے پیچھے مڑ کر نہیں دیکھا۔ آئے دن کسی ’پولیس مقابلے‘ یا متنازع اور ’ماورائے عدالت ہلاکت‘ سے اُن کا نام جڑنے لگا اور وہ پولیس کے ایسے افسر بن کر ابھرے جن کا نام ہی ’دہشت‘ کی علامت بن گیا۔‘ نام نہ ظاہر کرنے کی شرط پر انھوں نے مجھ سے گفتگو میں کہا ’میں نے چوہدری اسلم کو بطور ایس ایچ او دیکھا اور ڈی ایس پی دیکھا۔ مگر مجھے نہ تو وہ کبھی بہت ہی شاطر و شاندار، عقلمند و دانشور پولیس افسر لگے اور نا ہی کبھی ماہر و مشّاق تفتیش کار یا انتظامی اُمور پر گرفت رکھنے والے قابل افسر۔‘ مگر جلد ہی مرنے والے کے اہلخانہ اس دعوے کی ساتھ سامنے آئے کہ ہلاک ہونے والا نہ تو معشوق بروہی تھا اور نہ ہی ملزم یا جرائم پیشہ، بلکہ دراصل رسول بخش تھا جس کا تعلق سندھ کے نواب شاہ کے قریب واقع شہر سکرنڈ سے تھا اور مرنے والا پئشے سے ہاری (کسان) تھا جسے سکرنڈ سے گرفتار کر کے کراچی لایا گیا اور کئی روز کی حراست کے بعد مشکوک و متنازع اور جعلی 'پولیس مقابلے' میں ماورائے عدالت قتل کر دیا گیا، تاکہ اس کے سر کی قیمت کے طور پر خطیر رقم اور ترقیاں حاصل کر سکیں۔ خودکش حملہ سمجھے جانے والے اس حملے میں آٹھ افراد ہلاک ہوئے جن میں سے چھ چوہدری اسلم کے گھر پر تعینات پولیس اہلکار ایک راہگیر خاتون اور اُن کا بیٹا شامل تھے۔ بالآخر جمعرات 9 جنوری 2014 کو چوہدری اسلم خود دہشت گردی کا نشانہ بن گئے اور بم سے ہونے والے حملے میں اپنے قریبی ساتھی کامران اور محافظ سمیت ہلاک ہو گئے۔


Summary: مقتول کے چچا زاد بھائی سلیم اللہ کے مطابق سلطان نذیر بائیکیا کے ذریعے اپنے گھر جا رہے تھے جب پولیس کی فائرنگ سے ان کی ہلاکت ہوئی۔

’ایس ایچ او نے کھڑے کھڑے میرے مرنے والے بھائی کو ڈکیت قرار دے دیا‘

پاکستان کے دارالحکومت اسلام آباد میں پولیس کی فائرنگ سے ایک نوجوان اسامہ ندیم ستی کی ہلاکت کے دو دن بعد کراچی سے بھی ایسا ہی ایک واقعہ سامنے آیا ہے جس میں ایک مبینہ پولیس مقابلے میں نوجوان کی ہلاکت ہوئی ہے۔  ان افراد میں گلگت بلتستان کی وادی ہنزہ سے تعلق رکھنے والے 27 سالہ سلطان نذیر بھی شامل تھے جن کے ورثا کا دعویٰ ہے کہ وہ ڈاکو نہیں تھے بلکہ تعلیم کے سلسلے میں کراچی میں مقیم تھے۔  ان کے چچا زاد بھائی سلیم اللہ نے بی بی سی کو بتایا کہ وہ پورے خاندان سمیت میٹروول کے علاقے میں اپنے کزن کے سوئم میں دعا کے لیے گئے ہوئے تھے، واپسی پر انھوں نے اپنے موبائل سے نذیر کے لیے ’بائیکیا‘ رائیڈ بک کروائی، کیونکہ اُنھیں گارڈن میں واقع اپنی رہائش گاہ جانا تھا۔  ’اگلے ہی روز میں ڈیوٹی پر تھا تو گھر والوں نے بتایا کہ نذیر گھر نہیں آیا، میں نے بائیکیا سے کنفرم کیا کہ نذیر آپ کے ساتھ تھا وہ کہاں ہے۔ بائیکیا رائیڈر نے بتایا کہ حبیب بینک چورنگی پر بائیک کا پیٹرول ختم ہو گیا تھا، وہ دھکا دے کر آگے جا رہے تھے تو پولیس کی فائرنگ ہوئی وہ ایک طرف اور نذیر دوسری طرف چلا گیا، اس کے بعد کا اسے معلوم نہیں۔‘ ’سائٹ تھانے پر گئے تو وہاں پولیس اہلکاروں نے کوئی بات نہیں سنی، بالآخر ایس ایچ او آئے تو ان سے بات کرنے کی کوشش کی۔ انھوں نے کہا کہ ہم نے ڈکیت مارا ہے اور لاش چھیپا کے سرد خانے بھیج دی ہے۔ ایس ایچ او نے وہاں کھڑے کھڑے بھائی کو ڈکیت ڈکلیئر کر دیا۔ لگتا تھا کہ وہ وہاں ہی فائل بند کرنا چاہتے تھے۔‘ سلیم اللہ کی مدعیت میں دو پولیس اہلکاروں شبیر احمد اور جہانگیر کے خلاف قتل کا مقدمہ گذشتہ روز درج کر لیا گیا ہے۔ ان میں سے شبیر احمد کے بارے میں پولیس کا دعویٰ تھا کہ وہ اس مقابلے میں زخمی ہوئے ہیں۔  سلطان نذیر کے مبینہ قتل کے خلاف درج کی گئی ایف آئی آر کا عکس سلیم اللہ نے بی بی سی کو بتایا کہ وہ ان کا پوسٹ مارٹم کروانے جا رہے ہیں، اس کے بعد لاش گلگت روانہ کی جائے گی۔ انھوں نے بتایا کہ سلطان نذیر کو ہنزہ سے آئے ہوئے دو ماہ ہوئے تھے، وہ یہاں کراچی میں صدر کے علاقے میں ایک کپڑوں کی دکان پر سیلز مین کا کام کرتے تھے اور بی کام کے پرائیوٹ پیپرز کی تیاری کر رہے تھے۔  اس واقعے کے منظرِ عام پر آنے کے بعد سے لوگ سوشل میڈیا پر اس واقعے کی مذمت کر رہے ہیں اور حکومت سے مطالبہ کر رہے ہیں کہ وہ اس واقعے کی تحقیقات کریں۔  صارف صدام حسین نے لکھا کہ سندھ کی حکومت اور اداروں کو سلطان نذیر کے قتل میں ملوث پولیس اہلکاروں کے خلاف ایکشن لینا چاہیے۔


Summary: پاکستان کے صوبہ سندھ سے لاپتہ افراد کے لواحقین کے پیدل مارچ کو پنجاب اور سندھ کی سرحد پر روک دیا گیا ہے اور خواتین سمیت دو درجن افراد کو حراست میں لے لیا گیا ہے۔ یہ مظاہرین پاکستانی فوج کے ہیڈ کوارٹر جی ایچ کیو جا کر اپنا احتجاج رجسٹر کرانا چاہتے ہیں۔

صوبہ سندھ سے لاپتہ افراد کے لواحقین کے مارچ کو پنجاب میں داخلے سے روک دیا گیا

پاکستان کے صوبہ سندھ سے لاپتہ افراد کے لواحقین کے پیدل مارچ کو پنجاب اور سندھ کی سرحد پر روک دیا گیا ہے اور خواتین سمیت دو درجن افراد کو حراست میں لیا گیا ہے۔  یہ مظاہرین پاکستانی فوج کے ہیڈ کوارٹر جی ایچ کیو جا کر اپنا احتجاج رجسٹر کرانا چاہتے ہیں۔ سندھ سبھا نامی تنظیم نے اس مارچ کا آغاز 10 نومبر کو کراچی سے کیا تھا، جن میں سندھ سے لاپتہ افراد کے رشتے دار شامل ہیں۔ یہ مارچ کراچی، حیدرآباد سمیت سندھ کے مختلف شہروں سے ہوتا ہوا، ضلع گھوٹکی پہنچا جہاں سے اس کو پنجاب کی حدود میں داخل ہونا تھا۔ اس مارچ میں شریک ہانی بلوچ نے جن کے منگیتر نسیم کراچی سے لاپتہ ہیں، بی بی سی کو بتایا کہ انھیں پولیس نے یہ کہہ کر پنجاب کی حدود میں داخل ہونے سے روک دیا کہ مارچ کے سربراہ انعام عباسی پر بھٹ شاہ تھانے پر مقدمہ درج ہے لہذا انھیں گرفتار کیا جاتا ہے۔ مارچ کے شرکا نے قومی شاہراہ پر دھرنا دیا، جس کے بعد پولیس نے انھیں وہاں سے ہٹایا اور انھوں نے ٹینٹ لگا کر اپنا احتجاجی کیمپ بنا لیا۔ پانی بلوچ کا کہنا ہے کہ انھیں کہا گیا تھا کہ کورونا ٹیسٹ کروائیں پھر جانے دیں گے لیکن ان کا دعویٰ ہے کہ ٹیسٹ کلیئر ہونے کے باوجود جانے نہیں دیا گیا۔ یاد رہے کہ اس پیدل مارچ کی قیادت کرنے والے انعام عباسی خود بھی لاپتہ رہے ہیں۔ رہائی کے بعد وہ کراچی پریس کلب کے باہر مسلسل کئی روز احتجاج کرتے رہے ہیں۔  اس مارچ کے بارے میں ان کا کہنا ہے کہ وہ کئی روز احتجاج کرتے رہے لیکن ان کی بات سننے کوئی نہیں آیا تو انھوں نے جی ایچ کیو کی طرف جا کر احتجاج ریکارڈ کرانے کا فیصلہ کیا۔ سندھی نیوز چینل ’کے ٹی این‘ کے صحافی گل محمد پنہور نے بی بی سی کو بتایا کہ پولیس نے لیڈیز پولیس کے ساتھ پہنچ کر خواتین اور مردوں کو حراست میں لے لیا اور سب کو تھانے میں بند کر دیا ہے جبکہ شہر کی سیاسی سماجی تنظیموں کے کارکنوں نے تھانے پہنچ کر مطالبہ کیا ہے کہ کم از کم خواتین کو رہا کیا جائے۔ گل محمد کے مطابق ان کی ڈی ایس پی محمد پناہ سے بات ہوئی ہے جن کا کہنا ہے کہ انھیں حکم ہے کہ اس قافلے کو پنجاب میں داخل ہونے کی اجازت نہ دی جائے۔ بی بی سی کی جانب سے ایس ایس پی گھوٹکی عمر طفیل، ڈی ایس پی محمد پناہ اور ایس ایچ او اوباوڑو سے رابطے کی کوشش کی گئی لیکن ان کے موبائل نمبر بند ملے۔  اس حوالے سے حکومت سندھ کا مؤقف لینے کے لیے صوبائی وزیر اطلاعات ناصر شاہ اور مشیر قانون اور سندھ حکومت کے ترجمان مرتضیٰ وہاب سے بھی رابطے کی کوشش کی گئی ہے اور فی الحال ان کی جانب سے جواب موصول نہیں ہوا ہے۔


Summary: شیخ ایاز نے تمام منفی قوتوں کو للکارنے کی تحریک کی صورت اختیار کر لی اور نتیجے میں سنہ 1962 سے لے کر سنہ 1964 تک ان کی شاعری کے تین مجموعوں پر پابندی عائد کر دی گئی۔

سندھ کے انقلابی شاعر جنھیں انڈین وزیراعظم نے ’چندر شیکھر‘ کا لقب دیا

سندھ کے نامور سیاست دان اور ادیب رسول بخش پلیجو نے شیخ ایاز کی وفات پر اپنے ایک مضمون میں لکھا ’شیخ ایاز خوش نصیب تھا جس کو ایسا دور ملا جس وقت انجمن ترقی پسند مصنفین تھی، گاندھی کا مارچ تھا، سنہ 1930 کی ’انگریز انڈیا چھوڑ جاؤ تحریک‘ تھی۔ یہ تمام چیزیں ان کو ورثے میں ملیں۔ ٹیگور کی شاعری، کرشن چندر، فیض کی شاعری ایک ہمہ گیریت تھی، تاریخ بے چین تھی تبدیلی کے لیے اور تاریخ کا فرمان تھا کہ اس تبدلی کے ہم قدم چلو۔‘ سندھ کے ترقی پسند مفکر ابراہیم جویو لکھتے ہیں کہ ’سنہ 1947 کی تقسیم کے بعد سندھ میں چاروں طرف خاموشی چھا گئی تھی اور ایسے میں شیخ ایاز کی شاعری اور نثر کی وجہ سے دوبارہ ہلچل پیدا ہو گئی۔ سندھی ادب نے بے مثل کلاسیکل شاعروں اور نثر نویسوں کی گود میں آنکھ کھولی تھی اِدھر اُدھر دیکھ کر دوبارہ آنکھیں بند کر لی تھیں اور ایسے میں اس نے ایاز کی آواز پر دوبارہ کروٹ لی، ایاز اس صبح صادق کا پہلا ندیم ہے۔‘ سندھ یونیورسٹی میں سندھی شعبے کے استاد اسحاق سمیجو کہتے ہیں کہ وقت گزرنے کے ساتھ ایاز نے تمام منفی قوتوں کو للکارنے کی تحریک کی صورت اختیار کر لی اور نتیجے میں سنہ 1962 سے لے کر سنہ 1964 تک ان کی شاعری کے تین مجموعوں پر پابندی عائد کر دی گئی۔ جی ایم سید نے شیخ مجیب کو کہا کہ وہ آغا غلام نبی، ایوب کھوڑو اور علی محمد راشدی کو عوامی لیگ کی مرکزی کمیٹی میں شامل کریں جس کے جواب میں شیخ مجیب نے کہا کہ میں تمہارے ان ’فیوڈل دوستوں‘ پر بعد میں غور کروں گا پہلے مجھے اپنا شاعر شیخ ایاز مرکزی کمیٹی کے لیے دو کیونکہ میرے دوست اس کی بنگالی میں شاعری کے ترجمے کی وجہ سے انھیں پہچانتے ہیں اور ان سے متاثر ہیں۔ اشتراکیت کے حامی سیاسی مزاحمت کی علامت سمجھے جانے والے شیخ ایاز زندگی کے آخری ایام میں مذہب کی طرف راغب ہوئے۔ فیض احمد فیض اور جالب کی طرح انھوں نے بھی دعائیں لکھیں۔ اپنے مجموعے ’سانجھی سمنڈ سپوں‘ جو ان کی وفات سے ایک سال قبل شائع ہوا میں وہ لکھتے ہیں کہ میں نے ہسپتال کے کمرے میں انسان، کائنات، انسانی اقدار اور تقدیر پر کافی سوچا اور اشتراکیت سے مایوس ہو کر میرا رجحان مذہب کی طرف لازمی تھا لیکن خدا کے تصور اور مستفرق رہنے کے باوجود مجھ میں کسی کے لیے نفرت نہیں ہے۔ اعجاز منگی لکھتے ہیں سندھ کے نئے لکھنے والوں پر شاہ لطیف سے زیادہ شیخ ایاز کا اثر نمایاں نظر آتا ہے۔ اس بات کا اندازہ ایاز کو بھی تھا، اس لیے انھوں نے لکھا تھا کہ ’سندھ میں میرے بعد جو شاعری لکھی جائے گی وہ ایسی ہو گی جس طرح گنے کے فصل کو کاٹا جائے تو اس کی جڑوں سے ایک اور فصل ابھر آتی ہے۔‘


Summary: حکومتی وزرا اس سے پہلے الزام عائد کرتے رہے ہیں کہ پی ڈی ایم کے جلسے ملک میں کورونا پھیلانے کا باعث بن رہے ہیں۔

’سٹیج پر بیٹھے شخص کو کورونا ہو سکتا ہے تو عوام کا کیا ہو گا‘

بلاول کی جماعت حزبِ اختلاف کے حکومت مخالف اتحاد، پاکستان ڈیموکریٹک موومنٹ، کا اہم حصہ ہے۔ بلاول نے اعلان کیا ہے کہ وہ کورونا کی تشخیص کے باوجود 30 نومبر کو ملتان میں ہونے والے پی ڈی ایم کے جلسے میں ویڈیو لنک کے ذریعے خطاب کریں گے۔  پی ڈی ایم اب تک ملک کے مختلف شہروں میں حکومت مخالف جلسوں کا انعقاد کر چکی ہے جن میں سے متعدد جلسوں میں بلاول خود بھی شریک رہے۔ اس تحریک کا گذشتہ جلسہ صوبہ خیبر پختونخوا کے شہر پشاور میں 22 نومبر کو ہوا تھا جس میں بلاول اور مسلم لیگ (ن) کی نائب صدر مریم نواز سمیت کئی اپوزیشن رہنماؤں نے شرکت کی تھی۔  بلاول کی ہمشیرہ بختاور بھٹو زرداری کی منگنی 27 نومبر کو ہونے جا رہی ہے۔ اس تقریب کی ہدایت کے مطابق شرکت کے لیے آنے والے مہمانوں کو پہلے اپنا کورونا ٹیسٹ کروانا پڑے گا اور اپنے منفی کورونا ٹیسٹ کی نقل بلاول ہاؤس انتظامیہ کو ای میل کرنی ہو گی جس کے بعد ہی ان مہمانوں کو تقریب میں شامل ہونے کی اجازت دی جائے گی۔ ’میں اپنی رہائش گاہ سے کام جاری رکھوں گا جبکہ یوم تاسیس کے جلسے سے بذریعہ ویڈیو لنک خطاب کروں گا، تمام لوگ ماسک کا اہتمام کریں، میں آپ کا منتظر ہوں گا۔‘ پی ڈی ایم کے 30 نومبر کو ملتان میں ہونے والے جلسے سے قبل پی پی پی رہنما علی موسیٰ گیلانی کی گرفتاری پر بلاول کہہ چکے ہیں کہ ’حکومت بوکھلا گئی، یہ جان چکے ہیں کہ عوام سلیکٹڈ نہیں بلکہ جمہوریت کے ساتھ ہیں۔‘  اس دوران حکومتی وزرا کا یہ الزام ہے کہ ملک میں کورونا وائرس کی وبا روکنے کے لیے سیاسی و سماجی اجتماعات پر پابندی ہے لیکن اس کے باوجود پی ڈی ایم کے جلسوں سے لوگوں کی زندگیاں خطرے میں ڈالی جا رہی ہیں۔  خیبر پختونخوا کے وزیر صحت تیمور سلیم خان جھگڑا نے ٹوئٹر پر ایک بیان میں اس کے ردعمل میں کہا ہے کہ ’جو کوئی بھی پی ڈی ایم کے جلسے میں سٹیج پر بیٹھا تھا وہ فوراً ہیلپ لائن 1700 پر کال ملائے اور ہماری ٹیم سے ٹیسٹ کروائے۔ حکومت خیبر پختونخوا سب کی صحت کا خیال رکھتی ہے۔ تمام ٹیسٹ مفت ہیں۔‘ شبلی فراز کا مزید کہنا تھا کہ ’وبا سے محفوظ رہنے کے لیے احتیاط لازم ہے۔ کورونا لیڈرز اور عوام میں کوئی تفریق نہیں کرتا۔ اپوزیشن رہنما خدارا ایک دوسرے کی صحت اور عوام کی زندگیوں کا خیال کریں۔‘ ایک صارف نے بلاول کی صحت کے لیے دعا کی مگر ساتھ ہی ان سے شکوہ کیا کہ وہ سندھ میں کاروبار بند کر رہے ہیں، خود کو قرنطینہ کر رہے ہیں، اپنی بہن کی منگنی پر کورونا ٹیسٹ لازم کر دیا ہے، مگر جلسوں میں ’غریب لوگوں‘ کو اب بھی بلا رہے ہیں جن کے پاس ’نہ آپ جیسی سہولت ہے نہ آپ جیسی دولت۔‘


کرم میں خواتین پر ’پراسرار‘ حملے: پولیس کا ایئر گن سے حملہ کرنے والے ایک ملزم کی شناخت کا دعویٰ

’میں اپنی حاملہ اہلیہ کو لے کر ڈاکٹر کے پاس چیک اپ کے لیے گیا۔ چیک اپ کے بعد واپسی پر میں اپنے چچا زاد بھائی سے رقم لینے کے لیے ان کی دکان میں گیا جبکہ میری حاملہ اہلیہ باہر ہی کھڑی تھیں۔ جب میں دکان سے باہر نکلا تو معلوم ہوا کہ کسی نامعلوم شخص نے میری اہلیہ پر فائر کیا جو اس کی پسلی کے نیچے لگا۔ میں زخمی اہلیہ کو لے کر ڈسٹرکٹ ہیڈ کوارٹر ہسپتال گیا، جہاں ابتدائی طبی امداد کے بعد ہمیں پشاور ریفر کر دیا گیا کیونکہ میری اہلیہ حاملہ تھیں۔ ہماری کسی کے ساتھ کوئی دشمنی یا عداوت نہیں۔‘  پولیس کا کہنا ہے کہ ان کے پاس ایسے کم از کم 9 واقعات درج ہو چکے ہیں جبکہ ان واقعات میں مبینہ طور پر ملوث گروہ کے ایک شخص کے گرد گھیرا تنگ کیا جا رہا ہے۔ پارہ چنار سول ہسپتال کے میڈیکل سپرنٹنڈنٹ امیر رحمان نے بی بی سی کو بتایا کہ ان کے پاس گذشتہ چند ہفتوں کے دوران کُل چھ ایسی زخمی خواتین کو لایا گیا تھا جنھیں چھرے والی بندوق یا ایئر گن سے فائر کر کے زخمی کیا گیا تھا۔ ان کے مطابق گذشتہ کچھ دنوں سے سوشل میڈیا اور دیگر ذرائع پر یہ مواد بھی پھیلایا گیا کہ خواتین بازاروں میں نہ جائیں اور خلاف ورزی کی صورت میں انھیں شاٹ گن سے نشانہ بنایا جائے گا۔ مقامی افراد کے مطابق اس ضمن میں دھمکی آمیز سوشل میڈیا پوسٹس میں کہا گیا کہ خواتین مردوں کے بغیر گھر سے نہ نکلیں مگر کم سے کم تین واقعات ایسے پیش آئے ہیں جن میں خواتین اپنے والد، شوہر اور والدہ کے ساتھ جا رہی تھیں جب ان پر شاٹ گن یا چھرے والی بندوق سے حملہ کیا گیا۔ بی بی سی سے بات کرتے ہوئے ایک مقامی سکول ٹیچر نے بتایا کہ وہ عام طور پر سکول پیدل آتی جاتی تھیں اور چند ہفتے قبل ایک روز جب وہ واپس آ رہی تھیں تو راستے میں کھڑے چند لڑکوں نے آواز کسی کہ ’شاباش ایئر گن والوں کو اطلاع کرو، یہ پیدل جا رہی ہیں۔‘ پولیس حکام کا کہنا ہے کہ رواں سال محرم کے بعد پارہ چنار میں خواتین پر اس طرح کے حملے شروع ہوئے ہیں اور اب تک پولیس کے پاس ایسے کم سے کم 9 واقعات درج ہو چکے ہیں۔ ڈی پی او محمد عمران کا کہنا تھا کہ خواتین کو تحفظ فراہم کرنے کے لیے اور آئندہ ایسے واقعات پیش نہ آئیں اس کے لیے بازار اور دیگر اہم مقامات پر پولیس کی نفری بڑھا دی گئی ہے جبکہ جگہ جگہ پولیس اہلکار مشتبہ افراد پر کڑی نگرانی رکھے ہوئے ہیں، یہی وجہ ہے کہ 12 ستمبر کے بعد اس طرح کا کوئی واقعہ پیش نہیں آیا۔ پولیس حکام کے مطابق پارہ چنار میں لوگ تعلیم حاصل کرنے میں بہت دلچسپی لیتے ہیں اور امکان ہے کہ یہ کام بظاہر ان لوگوں کو تعلیم سے روکنے کے لیے کیا جا رہا ہے۔


کوئی منزل تو ملے! عاصمہ شیرازی کا کالم

پاکستان کی دو سیاسی جماعتوں پیپلز پارٹی اور مسلم لیگ ن کے قائدین نے 2006 میں میثاقِ جمہوریت میں سچائی اور مفاہمت کمیشن کے قیام کو بھی معاہدے کا حصہ بنایا اور طے پایا کہ مسند اقتدار میں آنے کے بعد ماضی میں پاکستان کی جمہوریت کو لاحق خطرات، ایجنسیوں اور فوج کی بار بار مداخلت کے اسباب اور کردار ڈھونڈے جائیں گے مگر دونوں جماعتیں اقتدار میں آتے ہی نہ صرف سچ ڈھونڈنا بھول گئیں بلکہ سچ بتانا بھی فراموش کر بیٹھیں۔ دو جماعتوں کے معاہدے نے اسٹیبلشمنٹ کو تیسری راہ دکھائی اور تحریک انصاف بظاہر کنگز پارٹی مگر مقبول رہنما کے ساتھ قبولیت کی سند پا گئی۔ اس تفصیل میں جائے بغیر کہ 2014 کے دھرنے میں تحریک انصاف کس کا اور کیوں کندھا بنی، یہ جاننا ضروری ہے کہ اُس کے بعد اسٹیبلشمنٹ سیاسی ادوار میں مسلسل متحرک رہی یہاں تک کہ فیض آباد دھرنے تک کی نوبت آ پہنچی۔ تاریخی طاقتور اسٹیبلشمنٹ اور عدالتی گٹھ جوڑ نے ملک میں وہ فضا بنائی کہ ملک سیاسی عدم استحکام کا شکار ہوا نتیجتاً ایک صفحے کی حکومت نے ہائبرڈ دور کی بنیاد رکھی اور عسکری، عدالتی اور سیاسی کرداروں نے مملکت کو نئے تجربے سے دوچار کیا۔ بہرحال سیاسی جماعتیں یہ معاملہ اب فقط اللہ پر چھوڑ چکی ہیں۔ اچھا ہوتا اگر اس سلسلے میں سیاسی جماعتیں ایک جگہ اکٹھی ہوتیں مگر سچ تو یہ بھی ہے کہ اسٹیبلشمنٹ کے کندھے تلاشنے والی سیاسی جماعتیں یہ سچ کیسے تسلیم کریں گی کہ آمریتوں کا ساتھ کس کس نے کب کب دیا اور کہاں کہاں جمہوری نظام میں نقب لگائی۔ یہ کام اب البتہ سپریم کورٹ کر سکتی ہے۔ جنوبی افریقہ کا سچائی کمیشن اس کی ایک مثال بھی ہے اور راستہ بھی۔ نسل پرستی اور فرقہ واریت کے جرائم پر قائم کردہ کمیشن نے 1960 سے لے کر 1994 تک کے دورانیے میں جنوبی افریقہ میں ہونے والے نسلی جرائم، سزاؤں اور معافی کا جائزہ لیا۔  احتساب کے اس عمل میں 17 کمیشن بنائے گئے مگر اس سے قبل عوامی سطح پر انسانی حقوق کی پچاس تنظیموں کے تعاون نے عوامی مکالمے کا آغاز کیا۔ ایک سال تک یہ مشاورتی عمل جاری رہا جس کے نتیجے میں 1995 کا ایکٹ  34 عمل میں لایا گیا اور سچائی کمیشن کی داغ بیل ڈالی گئی۔ اس دوران 22 ہزار شکایات موصول ہوئیں جس پر سزا اور جزا کا تعین کیا گیا۔  فیض آباد دھرنا کیس ایک ٹیسٹ کیس کے طور پر کیوں نہیں لیا جا سکتا؟ کیوں نہ پتہ لگایا جائے کہ سیاست میں مداخلت اور تشدد کا راستہ کس طرح اختیار کیا گیا اور کیوں نہ یہ سچ سامنے لایا جائے کہ چند افراد کے ذاتی مفادات نے مملکت کو کس حد تک نقصان پہنچایا ہے۔


Summary: کینیڈا میں سکھوں کی آزاد ریاست خالصتان کے حامی سکھ رہنما ہردیپ سنگھ نجر کے قتل اور کینیڈا کے وزیراعظم  کی جانب سے ممکنہ طور پر انڈین اداروں کے ملوث ہونے کے الزام کے بعد، دونوں ملکوں میں سفارتی کشیدگی اپنی بلند ترین سطح پر پہنچ گئی ہے۔

سکھ رہنما کا قتل، انڈیا کینیڈا میں کشیدگی عروج پر

سکھ رہنما کا قتل، انڈیا کینیڈا میں تنازع کیوں؟ کینیڈا میں سکھ رہنما ہردیپ سنگھ نجر کے قتل اور کینیڈا کے وزیراعظم  جسٹن ٹروڈو کی جانب سے ممکنہ طور پر انڈین اداروں کے ملوث ہونے کے الزام کے بعد، دونوں ملکوں میں سفارتی کشیدگی اپنی بلند ترین سطح پر پہنچ گئی ہے۔  نجر سنگھ کے قتل کے بعد سکھوں نے دنیا بھر میں احتجاج کیا ہے۔ مظاہرے صرف کینیڈا میں ہی نہیں ہوئے بلکہ دنیا کے مختلف ممالک میں جہاں سکھ برادری  کی تھوڑی بہت تعداد موجود ہے، وہاں خالصتان تحریک کے رہنما ہردیپ سنگھ  نجرکے قتل پر غم و غصہ کا اظہار کیا گیا۔ ایڈیٹر: عارف شمیم میزبان: جاوید سومرو فلمنگ: بلال احمد پروڈکشن ٹیم : حسین عسکری، ثقلین امام، خدیجہ عارف، رفاقت علی


Summary: عیسیٰ کالونی کے رہائشی پرویز اپنے گھر کی حالت دکھاتے ہوئے بولے کہ ’جن کے گھر جل گئے ہیں ان کی تو سب بات کر رہے ہیں لیکن جن کے گھروں میں لوٹ مار ہوئی، ان کے نقصان کے بارے میں کوئی بات ہی نہیں کر رہا۔‘

جڑانوالہ: ’باجی ہر کوئی فوٹو بنوانے آتا ہے اور چلا جاتا ہے، ہمارے گھروں کا کیا ہو گا‘

اتوار کی صبح جب میں جڑانوالہ پہنچی تو سب سے پہلی ایک امدادی ٹرک کھڑا نظر آیا جس کے پاس لوگوں لائن میں کھڑے ہو کر عبادت کر رہے تھے۔  میں نے کرسچن ٹاون کا رُخ کیا جہاں سب سے زیادہ نقصان ہوا تھا۔ اس ٹاؤن کی گلیوں میں پریشان اور افسردہ رہائشی اپنے جلے ہوئے گھروں اور سامان کی راکھ کے پاس ہی بیٹھے نظر آئے۔ ہر چہرہ ہی جیسے یہ سوال کر رہا تھا کہ ہمارا کیا قصور تھا۔ چرچ کے بالکل سامنے والے گھر کے ایک کمرے میں دو خواتین ایک چارپائی پر بیٹھی تھیں۔ میں اندر داخل ہی ہوئی تو ان میں سے ایک بولی کہ ’دیکھی ہے آپ نے ہمارے گھر کی حالت؟ چرچ کے سامنے تھا اس لیے بالکل ہی کچھ نہیں بچا۔  مسیحی برادری کا کہنا ہے کہ ان کے گھروں میں توڑ پھوڑ کے ساتھ لوٹ مار بھی کی گئی۔ عیسیٰ کالونی کے رہائشی پرویز اپنے گھر کی حالت دکھاتے ہوئے بولے کہ ’جن کے گھر جل گئے ہیں ان کی تو سب بات کر رہے ہیں لیکن جن کے گھروں میں لوٹ مار ہوئی ہے، ان کے نقصان کے بارے میں کوئی بات ہی نہیں کر رہا۔‘ پرویز بتاتے ہیں کہ ’میرے گھر میں بھی انھوں نے آگ لگانے کی کوشش کی۔ اس کے ساتھ ساتھ میرے گھر کا سامان لوٹا، جو بچا وہ گھر سے باہر گلی میں پھینک کر آگ لگا دی۔  یہاں ہر گھر کی ایسی ہی کہانی ہے۔ ایک شخص نے بی بی سی سے بات کرتے ہوئے کہا کہ ’ہمارا تو سب کچھ ہی لٹ گیا ہے، چاہے گھر ہو یا عبادت گاہیں۔ اس وقت بھی سڑک پر بیٹھے ہیں تو عبادت بھی سٹرک پر ہی کر لیں گے۔‘ مجھ سے بات کرتے ہوئے متاثرہ علاقوں میں ایک طرف کچھ لوگوں نے اس بات پر اطمینان کا اظہار کیا کہ چرچوں کی مرمت تو کی جا رہی ہے لیکن ساتھ ہی انھوں نے اس ڈر کا بھی اظہار کیا کہ حکومت ان کے جلے ہوئے گھروں اور سامان کے نقصان کی طرف کب توجہ دے گی۔  پنجاب حکومت نے اعلان کیا ہے کہ مسیحی برادری سے تعلق رکھنے والے 94 خاندانوں کو ان کے گھروں کے نقصان کے عوض 20 لاکھ روپے فی کس معاوضہ اگلے 48 گھنٹوں میں ادا کر دیا جائے گا۔ ’میں نے ان سے کہا کہ آپ ایک مرتبہ سب سے مشورہ کر لیں، یہ نا ہو کہ پہلے چرچ پر حملہ ہوا اور اب مسجد پر ہو جائے تو اس پر وہ دوبارہ بولے کہ ہم ہر قسم کا خطرہ مول لینے کے لیے تیار ہیں کیونکہ ہمارے نبی نے مسیحیوں کو عبادت کے لیے جگہ دی تھی، اس لیے آپ لوگ آئیں ہم مسجد کھولیں گے۔‘ انھوں نے مزید بتایا کہ ’ہمارے پاس انتظامیہ کے لوگ بھی آئے تھے کہ ہم چرچ کی مرمت کرنا چاہتے ہیں لیکن ہم نے انکار کر دیا۔‘


Summary: پنجاب میں 2022 کے سیلاب سے جو نقصان ہوا اس میں دریائے سندھ کا ہاتھ بہت کم ہے۔ یہاں کوہ سلیمان کے برساتی نالوں نے تباہی مچائی مگر کیا اس سے بچا جا سکتا تھا۔

پاکستان میں 2022 کے سیلاب کا ذمہ دار کون: پنجاب میں کوہ سلیمان کے نالوں نے کیوں تباہی مچائی؟

سیلاب نے پاکستان میں سنہ 2022 میں بڑے پیمانے پر تباہی مچائی اور حکام اس کا الزام زیادہ تر موسمیاتی تبدیلی کو دے رہے ہیں لیکن کیا حکومت خود بھی اس کی ذمہ دار ہے اور کتنی؟  اس سوال کا جواب ہم نے سیلاب کے ختم ہونے کے ساتھ ہی تلاش کرنا شروع کیا۔  اس کے لیے ہم نے پاکستان کے شمالی علاقوں میں تیزی سے پگھلتے ہوئے گلیشیئرز سے لے کر دریائے سندھ کے ساتھ ساتھ چلتے خیبرپختونخواہ اور پنجاب سے ہوتے ہوئے دریائے سندھ کے ڈیلٹا تک کا سفر کیا ہے۔ ڈاکومینٹری سیریز کی اس تیسری قسط میں ہم دریائے سندھ کے ساتھ چلتے صوبہ پنجاب کا سفر کر رہے ہیں۔ دریائے سندھ اوپر سے سیلاب کا سارا پانی لے کر یہاں پہنچا تھا۔ لیکن پنجاب میں سیلاب سے جو نقصان ہوا اس میں دریائے سندھ کا ہاتھ بہت کم ہے۔ یہاں کوہ سلیمان کے برساتی نالوں نے تباہی کی اور ہم کوہ سلیمان ہی میں چل کر دیکھیں گے کہ کیا اس سے بچا جا سکتا تھا۔


پاکستان میں 2022 کا سیلاب: کیا سوات میں دریا پر بنی تجاوزات تباہی کا سبب بنیں؟

سوات کی خوبصورتی سیاحوں کو یہاں کھینچ کر لاتی ہے۔ اس علاقے کی معیشت اسی سیاحت پر چلتی ہے۔ ہوٹل اس سے زیادہ سے زیادہ فائدہ اٹھانے کی کوشش کرتے ہیں۔  سیاحوں کو ’بہترین ویو‘ دینے کے لیے ہوٹل دریا کے قریب ترین بنایا جاتا ہے۔ وہ کمرہ جس کی کھڑکی کے بالکل نیچے دریا بہہ رہا ہو اس کا کرایہ سب سے زیادہ ہو گا۔  اس طرح ہوٹلوں سے جڑی دیگر صنعت بھی ان کے قریب ہی قیام کرتی ہے۔ نتیجتاً سڑکیں اور پلیں بھی نیچے بنتی ہیں۔ ایسا لگتا ہے کہ بناتے وقت سیلاب کے امکانات کو سامنے نہیں رکھا جاتا اور یہی یہاں سیلاب سے تباہی کی بڑی وجہ نظر آتی ہے۔ چار قسطوں کی سیریز کی اس دوسری کہانی میں ہم آپ کو سوات لے کر جا رہے ہیں۔ یہاں سے آپ نے عمارتوں کی پانی میں بہہ جانے کی ویڈیوز دیکھی ہوں گی لیکن کیا یہ عمارتیں دریاؤں اور نالوں کے راستوں میں تو نہیں بنی تھیں؟ کیا 2010 کے سیلاب میں بھی ایسا ہوا تھا؟ ہم دیکھیں گے کہ اس تجربے سے پاکستان نے کتنا سبق سیکھا۔


پاکستان میں 2022 کے سیلاب کا ذمہ دار کون: گلیشیئرز کے پگھلاؤ کا کیا کردار ہے؟

سیلاب نے پاکستان میں سنہ 2022 میں بڑے پیمانے پر تباہی مچائی اور حکام اس کا الزام زیادہ تر موسمیاتی تبدیلی کو دے رہے ہیں لیکن کیا حکومت خود بھی اس کی ذمہ دار ہے، اور کتنی؟ اس سوال کا جواب ہم نے سیلاب کے ختم ہونے کے ساتھ ہی تلاش کرنا شروع کیا۔  اس کے لیے ہم نے پاکستان کے شمالی علاقوں میں تیزی سے پگھلتے ہوئے گلیشیئرز سے لے کر دریائے سندھ کے ساتھ ساتھ چلتے خیبرپختونخوا اور پنجاب سے ہوتے ہوئے دریائے سندھ کے ڈیلتا تک کا سفر کیا ہے۔  چار قسطوں کی سیریز کی اس پہلی کہانی میں ہم آپ کو پاکستان کے شمالی علاقوں میں گلیشیئرز پر لے کر جا رہے ہیں جہاں ہم نے جاننے کی کوشش کی کہ گلیشیئرز کے سیلاب زیادہ کیوں آ رہے ہیں۔ اس میں گلوبل وارمنگ کا کتنا ہاتھ ہے اور پاکستان نے گزشتہ برسوں کے تجربات سے کتنا سبق سیکھا ہے، اس نے آفات سے بچنے کے لیے کتنی تیار کی ہے۔